text:
Kameme FmKameme Fm News
Kipchumba Murkomen kũũria Keriako Tobiko gũthuthuria kĩama kĩa NASA nĩ gũtheremia ũcogeri
Mutongoria wa aria aingi bunge-ini ya senate Kipchumba Murkomen nioritie mutongoria wa thitango cia muingi Keriako Tobiko, guthuthuria mutongoria wa mung’ethaniro Raila Odinga na ateti a kiama kiu, aria maratheremia uteti wa ucogeri na kuguoyohia aikia a kura aria mari kaunti-ini iria inyitaga mbaru NASA.
Murkomen aritie uu ari mwena wa Eldoret akiuga thirikari ni irutiire gutigirira ugitiri wa muthi wa githurano niwathingatithio.


c: text/html

text:
Kameme FmKameme Fm News
Arimi waru na Iria kaunti-ini ya Nyandarua guteta ni thogora muru wa thoko
Arimi a iria na waru kaunti-ini ya Nyandarua no mathiite na mbere na guthinika na kuria thiina kuumana na thina wa barabara hamwe na thogora muru wa maciaro ma migunda yao. Kuringana na murimi umwe wa Waru na iria ituura-ini ria Ika Kipipiri Kaunti-ini ino ya Nyandarua Wanjiru Miring’u augite iria makoretwo makigurirwo na ciringi 35 hari lita imwe no wathie duka-ini ukagura nuthu lita ciringi 70 , kuria riu augite mangigurirwo iria lita imwe kuuma ciringi 50 no makorwo magiteithika na maciaro ma urimi wao.
Oho,Wanjiru augite ikunia rimwe ria waru ria makiria ma kilo 200 maragurirwo na ciringi magana 600 na waruta cia enji hamwe na andu aria mekumiria barabara nene kuumana na guthuka gwa barabara nyingi murimi agatigwo na thi wa ciringi magana matano, Kurumiriria kiriro giki kia aria kiria kigumiire arimi aingi kaunti-ini ino , riu Wanjiru oritie thirikari ya kaunti iria iguthurwo mweri wa kanana, ikorwo ikirumbuiya murimi na njira nene.

robotstxt: allowed

filter: keep


text:
Kameme FmKameme Fm News
President gutuma ndumiriri ya gutugiria uhotani wa President Mnangagwa wa Zimbabwe
Mutongoria wa bururi Uhuru Kenyatta niatumite ndumiriri cia wendi mwega kuri President Emmerson Mnangwagwa wa Zimbabwe thutha wa kuiyukia uhotani githuranoini gia kiumia githiru. President augite uhotani wa Mnangagwa ni kionereria ati muingi wa bururi wa Zimbabwe uri na mwihoko nake. Nieraniire kunyitanira na Mnangagwa kumatia ndugu ya mabururi maya meri oro undu umwe na kugaciria thayu na urumwe wa gitaru kia afrika.


text:
Gikundi kimwe kia mbeu njithi mateguthutukania kabira kana kuria maumite ni manyitanite kuhitukira nenda cia ukinyaniria guteithia aria matehotete.
Gikundi giki kiria a member ao ni aingi na aria maranagiria na facebook kana whatsup, maugite muoroto wao ni kuonia njira aria mahuthagira mitambo ino na njira ya gucogera ngui.
Makoretwo magicerera miciie ya ciana iria itehotete na o mundu akaruta kiria arathimitwo nakio na thutha ucio makahura mbica kuria maceera na gucituma mitambo-ini undu uria uhutagia angi nao makerutira guteithia.
Macerete mucie wa Makimei ituura-ini ria Gitaru Kabete gikundi giki ni kiuritie mitambo kuhuthirwo wega.
Mucii uyu uhete uikaro ciana cia ngoriai iria ihonokagio thutha wa guteo cia kuuma mweri umwe.


text:
Kameme FmKameme Fm News
Ambunge gutanywo kwambiriria kigomano gia thiku 3 umuthi mwena wa Mombasa
Ambunge ni matanyitwo kigomano gia thiku 3 mwena wa Mombasa kwambiriria umuthi, kuuria mekumurika maundu ngurani ari hamwe na ciigie githurano kia mwaka muthiru.
Thi-ini wa kigomano kiu ningi ni matanyitwo kunyita itemi mucemanio-ini wa ambunge a mabururi ma ngwataniro ya Common Wealth kuuria maundu ngurani ma unyitaniri wa hari uthondeki wa mawatho makarongorerio.
Mutongoria wa aria aingi mbungeini Aden Duale na mutongoria wa aria anini mbungeini John Mbadi, moritie ambunge mekirire uritu kigomano kiu.


text:
Kameme FmKameme Fm News
Igoti guteyaniria uhotani wa ngavana Cyprian Awiti
Igoti guteyaniria uhotani wa ngavana Cyprian Awiti
Ngavana wa kaunti ya Homa bay Cyprian Awiti niagia na igutha thutha wa igoti ria gucokia ciira riko guteyaniria uhotani wake.
Mucirithania Fatuma Sichale niwe wakinyaniria itua riu ari igoti-ini inene ria Githumo, akiuga Awiti ndathurirwo na njira ya uuma, utheri na waragania, ciira-ini uria wandikithitio ni mung’etheri wake Oyugi Maguanga.
Magwanga uria waari mumbunge wa Kasipul Kabondo niaugire niehariirie gucoka irebe-ini niguo aikia a kura a homabay methurire uria mekwenda.


text:
Kameme FmKameme Fm News
CS Keriako Tobiko kuuga aria mariheagwo marua ma gutema miti mititu-ini no muhaka mahandage ingi
Minister wa maria maturigicirie Keriako Tobiko ni augite aria othe mariheagwo marua ma gutema miti mititu-ini, no muhaka makoragwo na wuigiririki wa kuhanda miti kuuria mamitema.
Tobiko aritie uu thutha wa guceera mititu-ini itiganite ya guku mucii-ini wa Nairobi o hamwe na iria irigiciirie akiuga ni ahahukite muno kuona aria makoretwo makiheo marua macio wira wao no gutema matekuhanda ingi.
Oho Tobiko ni amenereirie ciama cia arimi aria metikiritio kurima mititu-ini akiuga handu ha gukorwo nio marimaga makoretwo makimikomborithia na mbeca icio itikinyagira ruhonge rwa mititu.


text:
Kameme FmKameme Fm News
NASA kuruguria kambi-ini ya kugomera indo cia kambuni imwe guku bururi-ini
Ngwataniro ya Nasa niyambikite mugomo wa kuhuthira indo cia kambuni imwe bururi-ini iria marekuira iri na thiritu na thirikari ya Jubilee. Makiruguria kambe-ini ya kugomera kambuni icio, nimaugire nimekurekereria maritwa ma kambuni makiria iria mekugomera utungata wacio ari njira imwe ya kuhinyiriria ugaruruku wa kiuteti uria marenda gukinyaniria bururi-ini.
Ona kuri ouguo munini wa President William Ruto niagiire kiene itacukia riu akiuga anene a Nasa maretia mahaki kuuma kuri makambuni ati niguo matikagwetwo hari aria mabatie kugomerwo undu uria augite ni wikinai. Nake mwandiki wa kiama kia Gema Uasin Gishu Paul Kinyanjui augite mukana ucio ni ugwati kuri mieke ya mawira ya arumiriri a Nasa.


text:
Family imwe na andu a ituura ria Seretunin Baringo ya gatagati nitigitwo na kimako kinene thutha wa kwaga mwiri wa mwendwa wao uria urari athikwo muthenya wa ira.
Kuringana na Fridah Chepngetich uria ni mwari wa nyina na mutigairi, mararokire nyumba ya kuiga miiri ya Kabarnet kuria marerirwo mwiri wa mwari wa nyina woirwo kimahitia na gutwarwo kaunti ya Bomet thutha uria wacokire guthikwo kaburi-ini ka muingi.
Undu uyu uracungiriirie andu a nyumba na arata guthika miramba ya marigu irima-ini riria mwendwa wao arari ahurukio.


text:
Kameme FmKameme Fm News
Aikari a Tetu gukaira thirikari makiuga nimaretio kimanjika kinene kia mbeca niguo mekirirwo thitima
Aikari a matura ma Gatumbiro, Kiaibuku na Kiahiti gichigoini kia mbunge gia Tetu,nimakaire thirikari iingiire githagathago gia gwikirirwo thitima,iria marauga nimaretio kimanjika kinene nigetha ingire micii-ini yao.
Makiria riria mararurunganite guikia ihoya rio mwena wa Gatumbiro gutuma makaya mao,aikari acio maroriria thirikari imarumbuie,niguo matigatigwo na thutha hari kiraniro gia thirikari gia gutigira mukenya wothe niakinyirwo ni thitima.


text:
Kameme FmKameme Fm News
Muici wa biki biki kũragwo Murang’a
Mundurume urekuwo arari wa mbatuni ya arume atatu aria muthenya wa Jumamothi utuku makuuirwo ni mutwarithia umwe wa boda boda no makimugaruruka makinyio itura-ini ria Kandundu kurigania na tauni ya Murang’a na makioa bikibiki yake na gwithara nayo, ni aroragirwo na mwiri wake uracoka kumundio na tairi itura-ini ria Mukuyu.
Kihiri kia atwarithia a bodaboda gwakia muthenya wa ira maracangire mbeca na gukombora ngari na guthii mwena wa Ishiara kaunti-ini ya Embu mucii kwa ekuirwo acio kuuria marakorire bikibiki iyo hamwe na ekuirwo acio na guikia ngono umwe wao na gucoka nake guku Murang’a na kumuraga.
Na oho ningi atwarithia aya no maronire bikibiki iyo iraiyitwo na onayo maroka nayo.
Borithi aria merekinyitie a kumuhonokia na ngari ya thima moto iria irageragia kumuhoria akiririmbuka ni iraingatithirio ni muingi uyu na kuragia na ndugamano kuuria borithi maraikiirie muingi uyu riera ria guita maithori no maratorio na mwiri wake urahia undu utangikurikana.


text:
Kameme FmKameme Fm NewsKameme News
Mihang’o ya gwetha miiri iria-ini ria Victoria Tanzania guthii nambere
Miiri makiria no irathii nambere kurutuo iriya-ini ria Victoria thutha wa meri ya Tanzania gutoberera iriya-ini riu ikuite makiria ma andu 400.
Gukinyiria riu miiri 86 niyo irutituo riri mihang’o ya gwetha miiri iyo ingi inyitithitio thing’a ni mbiraru cia maai-ini cia Tanzania.
Atongoria ngurani aria ni hamwe na mutongoria wa kiama kia ODM Raila Odinga, mutongoria wa Wiper Kalonzo Musyoka nimatumite ndumiriri cia macakaya kuri andu na thirikari ya Tanzania kurumirira mutino ucio muuru.


text:
Kameme FmKameme Fm News
Aikari a ituura ria Githunguri mwena wa Ol Kalou gucakaya wongerereku wa bangi na ndawa cia kurebia
Aikari a ituura ria Githunguri Ol Kalou nimacakaite wongerereku wa ugucia na wendia wa bangi na dawa ingi cia kurebia ta Kumbero ituurai-ini riu.
Muingi ugite bangi ikoretwo ikiendio kinyagia Mathai-ini ma muthenya na gucungiriria uhaguku wa ugitiri na wiici wa mahiu hamwe na nguo, makiuga ona arutwo makoretwo magitiga thucukuru kumana na wongerereku ucio wa bangi.
Gukiri uguo muingi ugite hee bata thirikari igacirithie ugitiri na kuhitana na endia a bangi niguo kugitira ciaana ciao.
No atongoria a Nyumba Kumi na Athuri a Chibu matongoretio ni Joseph Kinuthia maugite nimarahitana na endia acio a bangi.


text:
Kameme FmKameme Fm News
Njorotano gũthiĩ nambere harĩ arigitani a ikĩro itiganĩte igũrũ rĩa gũthĩnjwo kwa mũrwaru ũrĩa ũtagĩrĩire Kenyatta
Arigitani a ikiro itiganite nomathiite na mbere kuorotana iguru rigii guthinjwo kwa murwaru uria utagiriire thibitari-ini ya Kenyatta. Arigitani a gikiro kia nurse maugite marakuithuio murigo utari wao, amu ndagitari aria mathinjanaga nimakoragwo na wira wa gwikira ruri murwaru owothe uraingirio theater undu uria maugite utekirwo muthenya ucio. Mwandiki munene wa kiama kia nurses Seth Panyako augite omundu agiriire gukuithio mutharaba wake
Kuumana na undu uyu Nurses aya nimoritie wira wao kuheo gitio amu hindi ciothe kwaumira thiina nio makuithagio murigo.


text:
Kameme FmKameme Fm News
Gikundi kia Uhuruto Express gutwara kambe-ini Embu
Gikundi kia UhuRuto Express nogithiite nambere na kuhinyiriria aikia a kura magetikira kwiyumiria kwa uingi na guthura mutongoria wa bururi niguo ahote kuiyukia giturwa gia utongoria itina ria keeri.
Matongoretio ni mubunge wa Kigumo Jamleck Kamau na wa Gichugu Njogu Barua maugite kuona mutongoria wa bururi niahotete guthingatithia tabarira cia uthii wa nambere icigo-ini ngurani hari bata anyitwo mbaru niguo ahote kurikia wira mwega uria ambiriirie. Atongoria acio maritie uguo mari kaunti-ini ya Embu.


text:
Kameme FmKameme Fm News
Igoti ikaru gutanywo kuruta mwerekera wa maciira maria mandikithitio kuumana na githurano gia tariki 26
Igoti rikaru ria Supreme niritanyitwo kuruta mwerekera makiria, maciira-ini maria mandikithitio igoti-ini riu makonainie na githurano gia tariki 26 mweri muthiru. Hau kabere igoti riu niriteyaniirie ciira urandikithitio ni George Bush na John Chengo rikiuga ciira wao ndurakinyaniirie ikiro cia gukorwo ugithikiririo mbere ya igoti riu. Uguo ni kuuga igoti riu rigukorwo rikiruta mwerekera wiigii maciira 5, matatu maria marendekithia gukanjwo gwa githurano, namo macio mangi meeri marendekithia mutongoria wa NASA Raila Odinga na Kalonzo Musyoka matacukirio makinya niundu wa kung’athiria githurano kihituku, mugaru na mendekithia ma igoti.


text:
Kameme FmKameme Fm News
Thirikari kuuga ni ikuhuthira njira iria ciagiriire gutigiriira andu aria mari mutitu-ini ni moona handu hangi ha guikara
Thirikari ndikuhuthira hinya kuruturura andu aria mari mutitu-ini, indi ikuhuthira njira iria ciagiriire gutigiriira andu acio ni moona handu hangi ha guikara.
Akiaria hindi ya guthundura kamiti ya kumurika uria mititu ingicokia riri wayo,munini wa President William Ruto ni augite gutiri hindi thirikari inginyita mbaru ikinya o riothe ria kunyamaria Mukenya.
Mwena-ini wake minister wa maria maturigiciirie Keriako Tobiko augite kamiti iyo igukorwo ikimurika mawatho maria makoretwo makiramata mititu,namba ya maobithaa a mititu hamwe na kwendekithia kana watho wa kurugamia utemi wa miti ni uguthie nambere, kana ca,thutha wa thiku 90.


text:
Kamiti ya mihaka na ithurano IEBC rungu rwa muikariri giti Wafula Chebukati niikorire haceke mbere ya kamiti ya mbunge igii watho na kihoto thutha wa kuremwo gutariria kana makamicina atatu aria mariho kwa ihinda riri thutha wa arunao ana gutiga wira mari na uhoti wa gutabania githurano kingi.
Kamiti ino ya mbunge iria itongoragio ni mumbunge wa Baringo North William Cheptumo ni yukiriire Chebukati niundu wa gukorwo ari koigi uterwo thiini wa IEBC na makiria agikuruhanio na kuhe murugamiriri munene Ezra Chiloba rutha rwa kiahinya atekurumirira mitaratara iria igathikitwo kiwatho.


text:
Gikundi kimwe kia whatsapp mwena wa Ikamba-ini kiuikaina ta United Ukambani Vamwe kiria gikoragwo gigitabarira magongona ma mathiko nikiambiriirie kambi-ini ya kugacirithia githomo kaunti-ini ya Machakos, Makueni na Kitui.
Kuringana na Augustine Nyalita tabarira iyo irongoreirie gutuga arutwo aria meka wega igeranio-ini na kumataara makihuthira arutwo a university a gicigo kiu kuria onao mekugunika na umenyo o undu umwe na mawiira.
Spika wa ckaunti ya Makueni akienda atongoria a kaunti icio kunyitirira mutaratara ucio.


text:
Gicanjama nigituthukire gicagi-ini kia Mwireri gicigo-ini kia umbunge gia Kieni thutha wa atumia kururungana makienda kirabu kimwe tauni-ini iyo kihingwo makiuga gituikite kimamo kia athuuri na ciana ciao na maria makerwo magure nyororo mamoherere nyumba.
Marauga kirabu kiu gituikite gatitu ka ikeno atumia aria mandikitwo kirabu-ini kiu magiikenia na athuuri ao na ciana ciao kuria riu mari ugwati-ini wa kunyitwo ni murimu wa mukingo na muthia ari kuhukia ruciaro.
Maina Kihumo ari na uhoro uyu makiria.


text:
Kameme FmKameme Fm News
Akenya kuurio maririkane gucokeria Ngai ngatho ni kuringira bururi wa Kenya ciama nyingi
Akenya nimoritio kuririkana gucokeria Ngai ngatho citari githimi, niundu wa utugi na ciama nyingi iria aringiire bururi mwaka-ini uyu urathira wa kiueti. Mugambo uyu wuikitio Oriri mahoya manene ma ugikiyu kirima-ini gia Kirinyaga matanyitwo muthenya wa Gatatu kiumia-ini giki mworoto munene ari gucokia ngatho.
Mutabania na mubangi wa mahoya maya ndundu-ini ya Gikuyu na Mumbi Cultural Museum Ruth Njoroge Engeseni, na muthuri mutiiku wa ndundu iyo Samuel Kamitha, maugite mahoya maya maharagiririo hari guthiururuka kirima gia Kirinyaga, na o mundu niwe witwaraga mbere ya Ngai. Engeseni augite andu aingi nimatanyitwo gwikinyia mahoya-ini macio.


text:
Kameme FmKameme Fm News
Ngavana wa Nyeri Wahome Gakuru gũkua mũtino-inĩ wa barabara ya Murang’a-Thika
Ngavana wa kaunti ya Nyeri Dr.Wahome Gakuru niakuire kurumirira mutino muru wa barabara uria wonekire kiroko kia umuthi. Mutino ucio uhanikire ituura-ini ria Kabati barabara-ini ya Murang’a guthii Thika hakuhi na Kenol haria cuma ya barabara itonyire ngari-ini na kumukora haria eguikarite.
Dr. Gakuru aguthukirio thibitari-ini nene ya Thika kuria atangikirwo mbere ya kuhuruka uhoro. Ndereba wa ngavana, muteithia wake niwe PA, na murangiri wake o nao nimagurarire uru na nimathamiirio thibitari-ini ya Nairobi niguo kwamukira urigitani makiria.
Uhoro makiria ugite mutino ucio uhanikire thutha wa kuguru kwa ngari iyo guturika na gute mwerekera kuringana na aria meyoneire mutino ucio.Nitwaraniria na ndagitari Patrick Miako uria urarigita muteithia kana PA wa ngavana niwe Albert Gakuru, uria watariria ati Albert ndari ugwati-ini o wothe, mugaru na riboti cia hau kabere.
Riri ni igutha ria keri mwaka uyu kugumira kaunti ya Nyeri kurumiriira gikuu kia uria wari ngavana Nderitu Gacagua uria wakuire mweri wa iri.
Dr. Wahome Gakuru aciarirwo mwaka-ini wa 1966 na arari muthomi njorua thutha wa gukorwo ari murutani university-ini ya Nairobi kuuma mwaka-ini wa 1994 agithomithia gikiro kia PHD. Mbere ya kuingira uteti-ini Dr.Gakuru ari murugamiriri wa kioneki kia mwaka wa 2030.


text:
Kameme FmKameme Fm News
Mbondi ya kuramata thenema bururi-ini kwanirira birigiceni ya kuhitana na aria makoretwo magitikiria ciana kuona thinema cia andu agima
Mbondi ya kuramata thenema Kenya Film and Clasification Board, ni yaniriire kwambiriria birigiceni cia kuhitana na ahuri biacara, aria makoretwo magitikiria ciana kuona thinema cia andu agima. Murugamiriri munene wa mbondi iyo gitaru-ini kia North Rift Emmanuel Mbutu, augite aria mekunyitikana nimeguthitangwo na mahitia ma guthii mugaru na ihoto cia ciana na lisenses ciao ikanjwo.


text:
Mihango’o ya ukuui niithararire kiroko kia umuthi barabara-ini ya kuuma Githurai gia 45 guthii 44, thutha wa aikari o undu umwe na atwarithia a ngaari, Boda boda na Tuk tuk kururugana magiteta guthuka kwa barabara ino.
Kuringana na aikari aya, uria waheirwo kandarathi ya gwaka barabara ino mwaka wa 2014 arutire wira utari mukinyanru undu uria ucungiriirie guthuka kwayo na muno makiria hindi ino mbura iraura.
Aikari aya ningi maugite guthuka gwa barabara ino no gucungiriirie gutharara kwa biacara ciao o undu umwe na kuhaguka kwa ugitiri.
Wanjugu wa Wachira niagucerete mwena ucio na ari na riboti ino makiria.


text:
Kameme FmKameme Fm News
Thirikari gukanja mibango ya gwaka kiara gia giiko mwena wa Maragua
Thirikari ni ikanjite mibango ya gwaka kiara gia giiko gia mwena wa Maragua county-ini ya Murang’a kiria kirari kihuthagirwo ni county ciigana una. Umwe wa aria marareganaga na gwakwo gwa kiara kiu mwena ucio seneta Irungu Kang’ata, niatugiritie ikinya riu ria gutiganiria mihang’o iyo akiuga giiko kiu no gicungiririe uhotomu wa maria maturigiciirie.
Kang’ata uria nowe munini wa muhuri mucarica mbunge-ini ya senate aritie uu ari mwena wa Kaguku Gatanga gutabarira mehariria ma urigitani utari marihi uria agatwara ciumia igiri ciukite, kuria magakorwo manyitaniire na mumbunge wa mwena ucio Eng Nduati wa Ngugi.


text:
Kameme FmKameme Fm News
Murugamiriri wa atumia Gladys Boss Shollei kwendekithia maciira manini mateithuranagwo nja wa igoti niguo kunina muhatikano njera
Itemi-ini ria gukunderia muhatikano wa ohwo njera-ini, ritana nirirutitwo ria kumurika njira ya guteithurana maciira manini nja wa igoti. Ritana riri rirutitwo ni murugamiriri wa atumia mbunge-ini kuuma kaunti ya Uasin Gishu Gladys Boss Sholei akiuga no ikorwo iri njira imwe ya gukinyaniria kihoto naihenya. Shollei uria wanatungata ta mwandikithia munene ruhonge-ini rwa ucirithania aritie uu ari mwena wa Eldoret.


text:
Ambunge aingi nimateteire wuigiririki wa kamiti cia mbunge hari gutabania uthuthuria wigii maundu maria marahutia miturire ya Akenya aingi, makiria kurumirira mateta megii ungumania gukorwo wuingiritio kamiti-ini ici undu uria ukoretwo ukihotomia uthuthuria ucio.
Itua ria spika Justin Muturi gutiria kwaririo kwa riboti ya uthuthuria wigii cukari utakinyaniirie ikiro gukirikana riboti iyo niyathogirwo itanatemanio mbunge-ini, niyo ya ica ikuhi kuhotomia mwihoko wa Akenya aingi kuri kamiti ici kuruta wira uri na wuigiririki.
Na ta uria mwandiki witu Mwaura wa Gunya atuhaririirie, ambunge aingi nimekiriire nganja uhoti wa mbunge gutabania uthuthuria uri na kinyi.


text:
Irabu iria ciihiriirie na inegene gwikora haceke thutha wa kumurikwo ni NEMA
Ruhonge rwa guthaitira maria maturigiciirie NEMA nithiite nambere na birigiceni ya kuhitana na irabu iria ikoretwo ikinegenera andu icigo-ini cia guikara na njira ya kuhura inanda na thauti ya iguru mathaa ma utuku. Utuku wa gukia umuthi ruhonge ruru rutabanirie birigiceni mwena wa Kilimani ikirongoreria irabu inya iria marauga ikoretwo ikiagagia muingi na njira ya ...
The post Irabu iria ciihiriirie na inegene gwikora haceke thutha wa kumurikwo ni NEMA appeared first on Mediamax Network Limited....
Published By: k24tv. - 4 days ago


text:
Stake holders rwangine rwa kithomo nibetite nambere kurita maoni mwanyamwanya kuumania na ritana ria kwenda mpumi cia kigerio kia mwaka juu gia KCSE itejanirua.
Minister wa kithomo countyne ya Nairobi Janet Muthoni Ouko nareganite na riendekithia riu na kuinyiria bata ya gwikira wiritiri bwa thirikari kwagirithua na gucokia riri ya rwangi rwa kithomo aja nthigurune.
Nacokete aejana mukana iguru ria gutonyithirua siasa mantu ja kithomo na kuuga mworoto jwa thirikari ni gukiria iwango bia kithomo aja nthigurune.


text:
Kameme FmKameme Fm News
Aikari a ituura ria thathi-ini kaunti-ini ya Kiambu gucakaya muruki muuru wa kiara gia giko
Aikari na ahuri biacara aa gicagi gia thathi-ini na matuura maria marigiciirie kaunti-ini ya Kiambu ni macakaite ni muruki muuru wa kiara gia giko o hamwe na sewage,uria umagagitie makiria maa miaka ikumi.
Makiaria mari na matukuya maingi, maugite muruki ucio ni uhotometie maria maturigiciirie na oho gucungiriria wonjoria wao kuhotoma na makiria cia mikawa. Riu aikari aya ni moritie thirikari ya kaunti kwambika mibango ya guthaitira kiara kiu kana kieherio ituura-ini riu kaimana.


text:
Kiama kia arutani guku bururi-ini KNUT nigikiraniire ngirimiti ya wuiguano na thukuru wa University ya Kibabii niguo arutani kuuma kiama-ini giki aria marenda kuongerera mathomo mao makorwo magithomera University-ini ino na marihi ma thi gicunji kia 15 hari igana.
Makiaria hindi ya gwikiranira ngirimiti ino muikariri giti wa kiama kia KNUT Nzili Nzamba na mwandiki munene Wilson Sosion nimaugite nimakenetio ni ikinya riri kuona nirikuhotithia arutani aya guthoma kothi cia mwanya iria ikumahotithia kugacirithia mathomo mathukuru-ini.


text:
Mubunge wa Kiharu Ndindi Nyoro ari mutaratara-ini wa kwandikira spika wa mbunge ya bururi Justin Muturi akienda gutabania mogaruruku watho-ini wa maai bururi-ini niguo makuuranwo ta utonga wa bururi.
Undu uyu ukirongoreria gutangikira makaya ma muingi na thirikari ya kaunti ya Murang’a aria makoretwo makiendekithia kugairwo gicunji gia 25% gia kigiina kiria kiumanaga na wendia wa maai maria moimaga kaunti iyo.
Maya mokite oriri ciuria ithiite nambere kwiyuimiria ciigii mendekithia maya ma kaunti ya Murang’a kana nimetikiritio watho-ini, na ni mbica iriku ingiyumiria kuri icigo ingi cia bururi undu uyu ungikinyanira.


text: Maobithaa a borithi nimaikitie ngono nyina na ithe wa mwana wa mieri 10 uria wiriga kurutwo sindano 13 mwiri-ini wake. Jacinta Ndunge uria ni nyina wa Jane Wairimu aikitio ngono niguo kwandikithia ndumiriri iria iguteithiriria hari gutabania uthuthuria wa kihumo gia sindano icio. Mwana uyu arekereirio umuthi kuma thibitari kuria atwarirwo muciini wa kuhonokia ciana wa Macheo Childrens home.Kuringana na obithaa wa ciana thiini wa sub-county ya Thika Rebbeca Kariuki nyina wa mwana uyu nowe ungiheana ndeto gitau ona guthathaura kana giiko giki kiumanite na uhahami wa ihoto cia ciana.


text:
Kiumia kimwe kihituku nyumba cia mohoro niciamurikire riboti ya kieha iria yakuruhanagia mundurume umwe kuuma ituura-ini ria Marurui guku Nairobi na ihitia ria kuraga mutumia wake na ciana ciao 3 na njira ya unyamu.
No thutha ceceni ya Kameme Tv guthingatana na riboti iyo, nihithuritie utuku uria mutumia ucio oragirwo mari na muthuri ungi kuringana na mbica cia CCTV,kuria kamera icio ironania muthuri ucio akimuthumbura ari muriu.
Utuku uria kurerikana nirio mutumia ucio akorirwo oragitwo hamwe na ciana ciake.


text:
Kuuma riria mwikuirwo Joseph Kuria Irungu uria uikaine ta Jowi aikirio ngono agikuruhanio na gikuu kia Monicah Kimani, andu aingi makoretwo makiuria family yake niya kwona mumemerekia wa ceceni ya Tv Jacque Maribe nionekanire na ithe akirugama nake thutha wake kunyitwo agikuruhanio na gikuu kia Monicah no Jowi hatiri mundu wa family yake kana murata wiyumiritie.
Jowi athiite nambere na kuhingirwo ceceni-ini ya borithi ya Muthaiga etereire gukinyio igoti-ini muthi wa gatano kiumia giki o riri nake mwendwa wake uria onake no mwikuirwo ahingiritwo ceceni-ini ya borithi ya Gigiri.
Wangui wa Muiruri ari na riboti ino makiria.


text:
Meru FmMeru fm news
John Paul kuromba njira ya kuuma Kimongoro gwita nteere cia Kisimani iritwe njarene cia thirikari ya Kaunti
Mubunge wa Igembe South John Paul Mwirigi nakuromba njira ya kuuma Kimongoro gwita nteere cia Kisimani ukurukirite ntherone na Kianda iria ithingi guntu kwa ngari aki gukinya iritwe njarene cia thirikari ya Kaunti.
Akiaria mubangone jwa Theria ntuku aja Meru FM, John Paul augite ikeja kuritwa gwa Kaunti ikaretwa kiri thirikari nene akomba kuthingatia gutigiira igwakwa bwega.


text:
Ari kiumia gia gukunguira mbeu njithi thii ng’ima, Kenya niinyitaniire na mabururi maria mangi ukunguiri uyu kuona mbeu njithi nio makoragwo mari muthingi wa bururi ona thengia yao gukorwo makigumirwo ni mathiina ngurani ari hamwe na wagi wa mawira.
Ona gutuika muthi uyu ugakunguirwo muthenya wa kiumia, kiumia giki gikoretwo kiri giabata makiria muno kumurika mamwe ma makinya maria matacukitio makirongorerio ugaciru wa mbeu njithi thii yothe.
Mwandiki witu Wanjiku wa Wanjiku niaraniirie na amwe a mbeu njithi na atuhariria riboti ino.


text:
Kameme FmKameme Fm News
Andu 3 a family imwe gutharikirwo na gutemangwo mwena wa Kangema
Andu atatu a nyumba imwe aria ni hamwe na kahii ka ukuru ka miaka 7 kuuma ituura ria Tuthu mwena wa Kanyenya-ini Kangema, marathii nambere kuhonia nguraro thibitari-ini nene ya Murang’a kuuria makomete thutha wa gutharikirwo na gutemangwo ni mwanake wa ukuru wa gatagati-ini uria urandikitwo wira ni gukawe wa kamwana gaka.
Mwanake ucio uria umite ituura-ini ria Karingu mwena wa Kiharu arandikitwo wira wa gutua macani na kurekikana ati ambite gukomba ciringi 1,000 kuuma kuri mumwandiki na kuitumira kunyua njohi na acoka mucii wa thaa igiri cia utuku niguo aratabanirie ngero iyo na gucoka gwithara.
Ungi uratharikiirwo ni nyina wa kamwana kau uria ni mwari wa muthuri ucio na uria arambite kwira ati nieyanangite na kuhuthira mbeca ciake uuru na kumwatha amuhe irio no arerwo ati gutiri na niguo arahuririe banga na kugera ngero iyo.
Marambire kuguthukio na gutangirwo thibitari-ini ya Kangema matanacoka guthamirio thibitari-ini ya Murang’a guku family ino ikiuria borithi kwihika kumuikia ngono.


text:
Mbaara ya kuhitana na ciiko cia airitu anini kugimarithio kaunti-ini ya Kajiado no ithiite nambere na kwamabatiria urugari gatagati ka honge cia githirikari na atongoria gicigo-ini kiu, na kuria o mwena ukoretwo ukiheana mawoni na mirugamno itiganite.
Ngucanio cia ica ikuhi ni gatagati ka munini wa kamicina David Kipkemei na ambunge matiganite aria makoretwo makinyita ciiko icio ndeto iria icungiriirie Kipkemei gutumirwo ndumiriri cia kumurutira mukaana .
Mwandiki witu wa mohoro Muigai wa Gathungo niaratuithiraniria riboti ino kimurutio.


text:
Meru FmMeru Fm Business
Kenya kuthondeka mitaratara ya kurua na nkunkumo
Nthiguru ya kenya nithondekete mitaratara ya gukinyaniria ndua ya kurua na nkunkumo na mathukia jangi gwikinyira mwaka jwa 2030.
Buu ni nyuma ya kurugurua kwa mutaratara jwa watho juria jugatetheria kwona ukuuji bwa gutetheria gutigira athukia bakujukirua matagaria ja kiwatho.Akiaria igita ria uruguria buu munene wa watho Prof Githu Muigai augite nikwithiritwe kwina inya kenya kwamukira ntento igita ririo kuuma nthiguru ciao me untu buria augite ni mpinga na mono kiri magamba ja nkunkumo.
Muigai nocokete akathiria ngwataniro gatagati ka thirikari na nthiguru via ome iria ni amwe na ngeretha na Switzerland iria itetheria anene kiri igamba ria Angloleasing amwe na igamba ria mutumiria Gilbert Deya uria ugwatithagua na wamba bwa aana.


text:
Ngavana wa Murang’a Mwangi wa iria niatongoririe kihiiri kia atongoria a kaunty iyo kuhinyiriria murugamo wao makiendekithia gicunji kia 25% gia kigina kiria kiumanaga na wendia wa maai kaunty-ini ya Nairobi gitumagwo kaunty ya Murang’a kwona nikuo kihumo kia maai maya .
Murugamo uyu ukinyaniirio hindi ya mucemanio wa muingi uria utabaniirio kiharo-ini kia Ihura mwena wa Murang’a,kurumirira ndugamano ya ihinda iria ikoretwo igithii nambere gatagati ka ngavana Mwangi wa iria na kambuni ya kuramata maai ya muwasco kuria mokiriire muikariri giti wayo Peter Munga na gukorwo acungiriirie ndugamano ino.


text:
Kameme FmKameme Fm NewsKameme News
Aikari kaunti-ini ya Kirinyaga gutetera ngavana Waiguru kuumana na ngungo ya NYS
Aikari a kaunti ya Kirinyaga nimanyitite mbaru kwambikwo gwa uthuthuria kinyi ngungo-ini ya NYS ya mbere, makiuga undu ucio ni ukwaurira murigo ngavana wao Anne Waiguru.
Uu ni thutha wa mutongoria wa thitango cia muingi Noordin Hajji, kwendekithia uthuthuria makiria gutabanio niguo gukurana aria manyitire itemi wandiki-ini wa wuira wa mwihitwa wa Josphine Kabura, uria ni umwe wa ekuirwo ngukumio-ini iyo gukirikana wuira ucio uri na nganja.
Makiaria giikaro-ini na andiki a mohoro tauni-ini ya Kutus aikari acio maugite uma niubatii gukurikana itemi-ini ria gutheria ritwa ria ngavana Waiguru kuumana na ngukumio iyo.


text:
Kameme FmKameme Fm NewsKameme News
Onjoria aria matwaraga indo ruhonge-ini rwa NYS kurugamia mihang’o yao
Onjoria aria matwaraga indo ruhonge-ini rwa mbeu njithi niruo NYS mwena wa Gilgil na Naivasha, nimarugamitie mihang’o ya gutwara indo ciao ruhonge-ini ruu, ni kiria maugite ni kwaga kurihwo ni thirikari mbeca ciao kwa ihinda ria miaka 2 mithiru.
Onjoria aya aria ni makiria ya 100 matongoretio ni mwaria wao Nelly Muriithi maugite makoretwo makiheo cheki iraruga magicakaya ati riu nimambitie gutahwo ni mabengi kuumana na ngombo iria moete niguo mahote gutwara indo icio.
Riu onjoria aya nimakaire mutongoria wa bururi Uhuru kenyatta kuingirira niguo mahote kurihwo mbeca ciao ota uria araingiriire githagathago kigii mbembe.


text:
Kameme FmKameme Fm News
Mubango wa kwandikithia na kuhe ibande atwarithia a bodaboda kwanjiririo
Itemi-ini ria kung’ethanira na ekinai aria marehithania na atawarithia a bodaboda na makiria mwena wa Nyeri kiama kia atwarithia a bodaboda nikiambikite mubango wa kwandikithia na kuhe ibandi atwarithia othe a boda boda guku bururi-ini.
Muthenya ira makiandikithia na kuhe ibandi cia wira kuri atwarithia a bodaboda gicigo-ini kia ubunge kia Nyeri Town kuria ciiko cia wikinai ikoretwo ciakiriirie na miitu mingi iria iratabania wikinai gukorwo makihuthira bodaboda magitabania ukora mwena uyu.
Kamishona wa kaunti ya Nyeri Fredrick Shisia augite mubango uyu niukuhotithia thirikari kung’ethanira na ekinai aria makoretwo makihuthira kibikibi gutabania wikinai matuura-ini matiganite mwena uyu.
Mwena-ini wake muikaririri giti wa kiama kia atwarithia a bodaboda guku bururi-ini Kelvin Ombati augite mubango uyu niukuhotithia hari guteithiriria borithi mihango-ini ya kugacirithia ugitiri na oho akoria atwarithia a bodaboda gwithema gwikuruhania na ciiko cia gucina ngaari riria umwe wao atungana na mutino wa barabara.


text:
Kameme FmKameme Fm NewsKameme News
MP Patrick Msimba na mutumia wake meguthii nambere guikara rumande nginya muthenya wa kana
Mubunge wa Kibwezi West Patrick Msimba na mutumia wake Angela Msimba na ekuirwo angi atatu meguikara rumande nginyagia muthenya wa kana riria mucirithania Hellen Okwani agatua kana nimekurekererio na mbondi.
Uu ni thutha wa acio othe gukaana thitango cia kurongoreria kungumia makiria ma ciringi birioni 1.1 kuuma bengi-ini ya Chase bank. Othe acio mahingiritwo ceceni-ini ya Kileleshwa guku Nairobi riri muikariri giti wa bengi iyo Mohammed Khan arekereirio na bondi ya mbeca baribari mirioni 2.
Kungi nakuo munini wa spika wa mbunge ya Naikuru Samuel Tonui na andu angi 4 aria makuruhanitio na gucogera ngahiha itura-ini ria Neissuit Njoro onao nimaikirio rumande nginyagia muthenya wa kana kiumia giki thutha wa kuimuo mbondi ni mucirithania wa igoti ria Naikuru Liz Gicheha.


text:
Kameme FmKameme Fm News
Mumbunge Aisha Jumwa gukumithio niundu wa kuuga ni makahuthira mithaiga gutigirira githurano gitinacokerwo
Mumbunge wa Kilifi Aisha Jumwa niakumithitio ni atungatitiri a makanitha matiganite bururi-ini, thutha wake kuuga nimakahuthira mithaiga gutigirira githurano gia gucokerwo kia upresident gitinatabani ta uria kiandikithitwo ni kamiti ya IEBC. Atungatiri acio maugite bururi wa Kenya ni wa andu ahooi na etigiri Ngai na uguo ngoma ndari na kanya ga guthamaka bururi-ini uyu.


text:
Kameme FmKameme Fm News
Arutwo a university ya Nairobi kwanĩrĩra kwambĩrĩria mũgomo wao
Arutwo a university ya Nairobi nimaniriire kugomera kuria kwambiriria muthenya wa umuthi nginya riria thirikari igwitikira kuongerera micara ya arutani ao aria mari mugomo-ini.
Edwin Kigori uria niwe mutongoria wa arutwo acio augite nimakambiriria gutabania mirurungano kuanjia kiumia giukite magithing’iriria thirikari kuhingia mabataro ma arutani ao kuona maiya kwaga guikaririra igeranio cia mwaka kuumana na mugomo wa arutani kana lecturers uria urathii nambere.


text:
Kameme FmKameme Fm NewsKameme News
Murugamiriri munene wa githomo Naikuru kuuga mathomo maticokereirie wega Neissuit Njoro
Murugamiriri munene wa ruhonge rwa mathomo kaunti-ini ya Naikuru Isaac Atebe augite ona thengia wa thayu kwambia gucokereria miena ya Olposimoru, na Neissuit Njoro cukuru imwe itirathii nambere na mathomo thutha wa arutwo kwaga gwikinyia mathukuru-ini.
Ona kuhana oro uguo Atebe augite ena mwihoko ati arutwo na makiria aria matanyitwo gwika igeranio cia gibururi nimegwitikira gucoka thukuru niguo mathii nambere na mathomo.
Oho nioritie arutani kaunti-ini iyo mathii nambere na kugathika mibango ya kurigiriria wuici wa igeranio icio cia KCPE na KCSE.


text:
Kameme FmKameme Fm News
Kamwana ka miaka 15 gutungio mbaara kiundutho thutha wa gwikuirwo kunyita kia hinya kairitu ka miaka 4
Kamwana ka miaka 15 gutungio mbaara kiundutho thutha wa gwikuirwo kunyita kia hinya kairitu ka miaka 4
Muingi urari na matukuya kuuma ituura ria Ichichi mwena wa Kanyenya-ini Kangema, ni urarumirie mbaara nditu kimwana gikurikanite ta Martin Gitogo kia miaka 15 na kiria kiracokire gukua gikirigitwo thibitari-ini nene ya Murang’a.
Kimwana kiu kirakoretwo giteaniirie mathomo kirathi-ini gia kanana cukuru-ini wa muthingi wa Ichichi na kirekuagwo ati muthenya wa keri kiumia kiu kirathirire nikio kianyitire kiahinya kairitu ka miaka 4 na karia karathomaga nathari cukuru-ini o ucio.
Muingi ucio urambirie matukuya thutha wa igongona ria mahoya rirekinyitio ni MCA’s a mbunge ya Murang’a kuria uraumururukire guthii gwethana na kimwana kiu kwao mucii na maakiaga marenda kugera ngero nyina uria urathaitiirwo ni Ma- MCA’s acio na gutharwo ni maabithaa a borithi no igongona ria mathiko ma kairitu kau rigithii nambere, muingi ucio urahitana na kimwana kiu na gugitungia mbaara nditu na kiracoka gukua gikirigitwo thibitari-ini ya Muranga.


text:
Kameme FmKameme Fm News
Alfred Keter kuambika kambi-ini thutha wa kuhagurwo ni igoti
Ona thengia wa gukorwo kamiti ya ithurano ndiri iranirira githurano kinini kia umbunge mwena wa Nandi hills kurumirira kuhagurwo kwa mumbunge Alfred Keter ni igoti, kambi-ini cia giturwa kiu ni ciambikitwo.
Muthenya wa ira ni kurari na ndugamano gatagati ka arumiriri a Keter na a mung’etheri wake Bernard Kitur uria niwe wambikire ciira ucio wa kuhagura Keter. Aria marugamite na Keter maugite ni magunikite na bursary rungu rwake, riri nao arumiriri a Kitur maugite marenda ugaruruku.
Ihinda-ini oriu Kitur uria warugamite atari na kiama augite riu ena ma niwe ukirirukia tigiti wa Jubilee githurano kiu gigicokerwo.


text:
Kameme FmKameme Fm News
Icunguruma cia mabati ma ndege ĩrĩa ĩragũire iria-inĩ rĩa Nakuru kũhithũkio
Icunguruma cia mabati ma ndege muthemba wa helikopta iria iraguire iria-ini ria Nakuru nicihithukirio iria-ini o riri mihang’o ya gucaria ndege iyo oro undu umwe na miiri ya aria marakuitwo inyitithitio thing’a.
Uhoro makiria urauga icunguruma icio cihithukitio ni hamwe na murango wa ndege iyo na cuma iria inyitagirira ndege riria yumbite. Gukinyiria ihinda ria kwamukira riboti ino kuuma kuri mwandiki witu Naomi Njeri wa Kago, gutiri mwiri ukuhithukitio gatagati-ini ka andu atano aria marari ndege-ini iyo.


text:
Kameme FmKameme Fm News
Gikundi gia Council of Professionals gukirira mbatuni iria irerikana kuhuthirwo ni NASA kwagagia muingi wa Kawangware
Gikundi kiria kireita Council of Professionals gigitongorio ni uria urari mumbunge wa Budalangi Ababu Namwamba, nigiukiriire mbatuni ya wiki nai iria irerikana irahuthirwo ni ngwataniro ya NASA kwagagia thayu wa muingi na makiria mwena wa Kawangware.
Makiaria na andiki a mohoro guku Nairobi gikundi giki nikiuritie akenya guthingata thayu na metheme kuhuthirwo ni muteti umwe uria uremathira utongoria.
Oho Namwamba akauga icigo imwe iria iragumiirwo ni unyihu wa aikia a kura, gitumi kinene ni tondu wa kuguoyohio ni mbatuni ya nyanake kuuma ngwataniroini ya NASA.


text:
Kameme FmKameme Fm News
Mundu umwe guikio ngono thutha wa kuonania thinema cia urathoni kwi ciana
Mundu umwe niaikitio ngono ni mabithaa a ruhonge rwa guthurima thinema nirwo Kenya Film Classification Board (KFCB), kurumirira birigiceni iria itabanitio itura-ini ria Ziwa la Ng’ombe mwena wa Mombasa. Kuringana na murugamiriri munene wa ruhonge rwa KFCB mwena wa gicua-ini niwe Boniventure Kioko, mundurume ucio akoretwo akionia ciana icio cia tuiritu thinema cia urathoni, na thutha-ini kwagania ciana icio, undu uria kurerikana akoretwo agika kwa ihinda iraya.
Undu ucio ni umenereirio ni muingi wa ituura riu ria Ziwa la Ng’ombe kuria maugite ciiko icio ni ikoretwo ikiongerereka.


text:
Kameme FmKameme Fm News
Muhuraniri wa giturwa kia ungavana Kiambu James Njuguna kugathiriria wira wa thirikari ya Jubilee
Muhuraniri wa giturwa kia ungavana kaunti-ini ya Kiambu James Njuguna nioritie muingi ukeyumiria kwa uingi tariki 8 mweri wa Kanana niguo guthuura mutongoria wa bururi Uhuru Kenyatta.
Njuguna uria wirugamitie ta mundu kiumbe, niagathiriirie wira uria ukoretwo ukirutwo ni thirikari ya Jubilee akiuga niibatie kuheo itiina ria keeri. Nioritie mbeu njithi makiria gwitikira kwiyumiria niguo kurehe mogaruruku maria marabatarania.


text:
Meru FmMeru Fm Business
Ezra Chiloba kurega IEBC niatumire mbeca jia kuguura machine jia kuringa kura uthuuku
Obica munene wa kamiti ya IEBC Ezra Chiloba niareganite na nteto iria jirikanaga ati IEBC niatumire uthuuku mbeca jia kuguura machine jia kuringa kura mwaka wa 2013.
Akiaria riria arekinyitie mbere ya kamiti ya mathabu ma muingi bunge, Chiloba augire maitia maria monirwe ni mutaari wa mathabu wa thirikari Edward Ouko mejiire riria James Oswago aari obici.
Kagitani okau augire igamba rikonii utuumiri wa mamillion ma mbeca iria jirikanaga nijiatumirwe uthuuku ri korti na atiumba kwariria mauntu mama.


text:
Kameme FmKameme Fm News
Mutongoria wa bururi Uhuru Kenyatta gutwara kambe-ini cia Jubilee gicua-ini
Mutongoria wa bururi Uhuru Kenyatta na munini wake William Ruto nimatwarire kambe-ini cia Jubilee kaunti-ini cia Kilifi na Mombasa umuthi.
Atongoria aya a kiama kia Jubilee matwarire micemanio miena way a Malindi na Mvita. Thi-ini wa iceera riu ria kambe-ini ria thiku ithatu President na munini wake nomatanyitwo gutuikania county cia Tana river, Lamu, Kwale na Taita Taveta. Nao atongoria a Nasa magitongorio ni Raila Odinga mauma mwena wa Nyamira kuria mauma na mucemanio wa muingi mwena wa Ekerenyo. Thi-ini wa iceera riu Nasa nimatuikanirie matura ngurani kaunti-ini cia Nyamira na Kisii.


text:
Kameme FmKameme Fm News
Andu 2 guikio ngono ni gwitikiria nyumba ciao cia gukomborithia ihuthirwo guthondeka macini cia kamari, Embu
Andu eeri ituura-ini ria Gakwegori kaunti-ini ya Embu nimaikitio ngono ni borithi niundu wao gwitikiria nyumba ciao cia gukomborithia ihuthirwo guthondeka machine cia kamari.
Ene acio a nyumba riu nimarateithia borithi gutabania uthuthuria mukinyaniru riri mathiite nambere na kuhitana na machine icio.
Kamishona wa kaunti iyo ya Embu Esther Maina niahete mukaana ene manyumba aria nyumba ciao irahuthika guthondeka macini icio akiuga nio maracungiriria ciiko cia umaramari kwongerereka kaunti-ini iyo.


text:
Kameme FmKameme Fm News
Spika wa mbunge ya Nyandarua Ndegwa Wahome kumenereria ndumiriri ya Raila Odinga
Thutha wa Mutongoria wa NASA Raila Odinga kwariria kigomano kia muthenya wa ira bururi-ini wa Amerika na kumenereria mabarothi a mabururi ma nja maria meguku bururi-ini na kuria bururi wa Amerika uteithie Kenya gwika githurano kiingi, Riu Spika wa mbunge ya kaunti ya Nyandarua Ndegwa Wahome augite Raila ni bururi wa Kenya aracambithia.
Ndegwa augite bururi wa Kenya niwihotete na gutiri uteithio ona umwe urabatarania kuona akenya ni matwiire itua riao tariki mirongo iri na ithathatu mweri muthiru.


text:
Kameme FmKameme Fm News
President Uhuru gwikira kirore mutaratara wa watho wa mogaruruku ugai-ini wa kigina kuri thirikari cia kaunti
Mutongoria wa bururi Uhuru Kenyatta niekirite kirore mutaratara wa watho wa mogaruruku ugai-ini wa kigina, kuri thirikari cia counties.
Kurumirira undu uyu riri ruhonge rwa kigina bururi-ini nirutanyitwo kwambiriria kurekereria kigina kuri thirikari cia counties, kuringana na uria mogaruruku watho-ini ucio wa ugai wa kigina matariirie.
Agikira kirore watho ucio President niaugire thirikari nene ni irutiire gutigirira utamburukia wa mahinya niwakinyanira kuri muingi wa county ciothe bururi-ini.


text:
Kameme FmKameme Fm NewsKameme News
Aikari a Gilgil gutabania mururungano magitetia uhaguku wa ugitiri
Aikari a Gilgil kaunti-ini ya Naikuru nimatabanitie mururungano magitetia thirikari nene niundu wa uhaguku wa ugitiri mwena ucio.
Uu ni thutha wa atumia eri kuragwo kwa ihinda ria ciumia igiri thiru kuria gutari mwikuiro wuikitio ngono. Aikari aya makaite ati kwa ihinda iraya ciiko cia atumia kuhahamwo kimwiri na gucoka kuragwo niciihiriirie Gilgil gutari ikinya riratacukio.
MCA wa mwena ucio Jane Ngugi acakaite ati borithi a mwena ucio matikoretwo makimateithia, na uguo akoria ministry ya ugitiri kuingirira.


text:
Kameme FmKameme Fm News
President Uhuru kuruta mukana kuri aria mekwagira kiene gatiba ya bururi
Mutongoria wa bururi Uhuru Kenyatta niahete mukana mukenya o wothe uria ukwaagira kiene gatiba ya bururi, akiuga niehitire kugitira gatiba na akiamukira ruhiu rwa uthamaki.
Akiaria hindi ya mambura ma gukunguira miaka 54 kuma bururi wigwatire wiyathi, President niaugire mundu uria ugutacukia ikinya ria kwaagira gatiba kiene, kana guthukangia indo cia Akenya egukorwo akioerwo ikinya ta thu ya bururi.
Uhuru niaugire niahingurite mirango ya kwaraniria na Mukenya o wothe niguo kugacirithia urumwe wa bururi no atitirithia ati ihinda ria uteti nirikinyu muthia.
Niahithuririe ati thirikari yake igukorwo igiikirira maundu matiganite kwa ihinda ria miaka 5 iria egukorwo wathani-ini maria ni hamwe na gutigirira akenya mari na irio cia kuigana, akenya nimagia na wuiikaro, kugacira kwa ruhonge rwa uthondeki wa indo na ugima mwega wa mwiri.


text:
Ni rugano rwa kieha kuri mutumia umwe kuma itura ria Thitha kaunti ini ya Kitui kurumirira ciana ciake igiri umwe wa kahii wa miaka ina na kairitu ka miaka iiri kuhahamwo kimwiri ni uria urekuirwo ni ithe wa ciana ici kuma itura ria Ngoliba hakuhi na tauni ya Thika .
Kuringana na nyina wa ciana ici muthuriwe akoretwo agiika giiko giiki kwambiriria mweri wa keri mwaka uyu kuria acokaga kuhithania uira ona thengia ya gukorwo ciana icio cianangitwo na njira nene na kugurara ciiga ini ciao cia thiri.
Giiko giiki kihanikite riri ikundi itiganite kuma kaunti ya Kilifi irurunganite igikumithia giiko kiria kiriga kuhanika kia muhunjia umwe wa miaka 58 gukorwo anyitite muiritu wa miaka 15 kiahinya na gucungiriria gikuo giake.


text:
Kameme FmKameme Fm News
Ambunge kwendekithia borithi maakirwo nyumba njega
Abunge nimarenda maobithaa a borithi na makiria aria marutaga wira icigo-ini iria igumiirwo ni mooritu kurumbuiywo na makiria miena igii miikarire. Makinyita mbaru Mutaratara wa watho uria urendekithia undu ucio uhinge, ambunge nimatariirie uria maobithaa a borithi makoretwo magiikara nyumba cia ndoro na ingi itakinyaniirie ikiro, undu uria ucungiriirie amwe ao kwiruta muoyo na rimwe kuuraga aruna ao niundu wa matukuya.
Abunge amwe nimokiriire kamiti ya kwandika borithi iria itongoragio ni Johnston Kavulundi makiuga ni iremetwo ni wira wayo na makendekithia ibunjwo


text:
Kihii SUMBUA!!
Ithe : Tandehere soda hau!
kimwana : Coke kana Sprite?
Ithe : Coke.
Kimwana : Nene kana kanini?
Ithe : Nene...
kimwana : Hehu kana hiu?
Ithe : Hehu.
Kimwana : Ngurehere na ngirathi kana ugutumira straw?
Ithe : Ndehera ngirathi.
Kimwana : Ngirathi nene kana kanini?
Ithe : aaarrrrggghhh! Reke soda iyo iikare. Ndehere mai.
Kimwana : Mahehu kana mararu?
Ithe : Mararu.
Kimwana : Maria macamure kana omothe?
Ithe : Ningukuhura wee!
Kimwana : Na slippers kana na kiboko?
Ithe : Wee ningukuraga!
Kimwana : Na mucinga kana na kahiu?
Ithe : Njeherera haha!
Kimwana : Thaa ici kana nyambe njikaikare?
Ithe : Nkt! Riu wee wanyumire naku! Ona tikaba tungiaciarire yorghut tunywe!
Kimwana : YogoYogo kana Daima?
Ithe : Nyukwa?
Kimwana : Wanyu kana witu?
Ithe : Thie ukamie riu!
Kimwana : Kioro kana mugunda?


text:
Kameme FmKameme Fm News
Raila Odinga kuuria aikia a kura kugomera githurano kia ruciu
Mutongoria wa ngwataniro ya NASA Raila Odinga o ringi nioritie aikari a kaunti 4 iria itanyitwo gucokera githurano muthenya wa ruciu magomere githurano kiu. Hamwe na kaunti icio ni Migori, Siaya, Homabay na kisumu. Uge wake ni unyititwo mbaru ni atongoria angi a NASA matongoretio ni Musalia Mudavadi, uria ugite aikari a kaunti icio inya matiagiriirwo guthing’iririo undu materenda amu ni kihoto kiao kwaga guthurana. Oho nimoritie ruhonge rwa borithi matige kuhuthira hinya mukirurku riria marang’ethanira na arurungani.
Ihinda-ini o riu atongoria acio maugite kwiyumiria kwa namba nini ya aikia a kura muthenya wa ira, nikionereria ati matirari na mwihoko wa githurano kiu.
Raila augite ithurano icio ciagiriire gukanjwo kuona guku nitakwamurania gitaru kia Nyanza. Oho ningi Raila ni agira kiene mihang’o ya githurano ira.


text:
Kameme FmKameme Fm News
Aikari a Ichagaki Maragua kuurio mahimbirie mubango wa guuita maramu barabara-ini
Aikari a mwena wa Ichagaki Maragua ni moritio kuhimbiria mubango wa guuita maramu barabara-ini kuuma Ichagaki guthii Maragua, makiirwo aria mena kiraniro kia rami matiraria uhoro wa ma.
MCA wa mwena ucio Charles Mwangi Ng’ang’a augite thirikari ya kaunti ya Murang’a ni ihetukitie kwambiriria guuita mahiga barabara-ini iyo niguo igereke. Gukiri uguo ni amenereirie aria mareranira rami kuuma gwi thirikari nene akiuga gutiri mubango ta ucio mwaka-ini uyu wa thirikari wa kigina.
Ihinda-ini oriu Mwangi Ng’ang’a uria nowe muikariri giti wa gikundi kia MCAs a kaunti ya Murang’a, ni atugiritie mubango wa thirikari ya kaunti iyo wigie maai kuri aikari a gicigo kiu.


text:
Kameme FmKameme Fm News
CS Fred Matiang’i kuuga thukuru cia guthomithia utereba nicikwandikithio weru
Iri ta njira ya gutigirira matereba maria mari barabara-ini nimakinyanirie ikiro thukuru iria ithomithagia matereba nuiigukorwo iiandikithio weru.
Minista wa ihinda wa ugitiri DR. Fred Matiangi augite angikorwo ni gugukorwo na wugiririki wa matereba no muhaka mathukuru wa kumathomithia makorwo makimurikwo weru niguo ndereba akagia na muthingi mwega wa utwarithia wa ngaari.
Ruhonge rwa kugaciritrhia ugitiri barabara-ini rwa NTSA na minista wa ukuui na ugitiri wa thiinii nio megukorwo magitongoria mihang’o iyo.
Ihinda-ini o riu Matiang’i nioritie ruhonge rwa igoti bururi-ini kunyitanira na ruhonge rwa ugititri niguo kuhurana na maabithaa a borithi aria makoretwo makiungumania barabara-ini no thutha wa kurugamio wira magacokio wira-ini kuhitukira marua ma igoti.


text:
Kameme FmKameme Fm News
Muhitahitaniri u-seneta Nyeri kaunti Dan Wamahiu kuuria muingi wa Nyeri gukeyumiria na njira nene guthuura President Uhuru
Muhitahitaniri giturwa kia u-seneta ta mundu kiumbe kaunti-ini ya Nyeri Dan Wamahiu,nioritie akenya gukaneyumiria na njira nene niguo guikiria mutongoria wa bururi na munini wake kura tariki inyanya mweri wa Kanana mwaka uyu, na akaruta ritana kuri ateti a kaunti ya Nyeri ria gutabania uteti wa thayu.Akiaria tabarira-ini ya Arahuka ruci-ini rwa umuthi, Wamahiu augite nikieha kinene kuona ateti magitabania uteti utari na wuigiririku na kuhuthira ndeto citari na muthingi ciigii ang’ethaniri ao.Ihinda-ini oro riu Wamahiu niakinyiriirie kuuga nonginya thayu uhibirio na njira nene kuona ati uteti no wa kahinda o kanini muturire ucokererie. Oho Wamahiu ni


text:
Kameme FmKameme Fm NewsPeople Daily
Thirikari nene kuuga nĩ ĩgwaka barabara cia mĩkĩra kunyihanyihia muhatĩkano munene wa ngari Nairobi
Mworoto-ini wa kunyihanyihia muhatikano munene wa ngari uria ukoretwo ugumiire aikaria a Nairobi, thirikari nene ni igwaka barabara cia mikira.
Akiaria hindi ya kuruguria indo cia makiria ma ciringi million 500 cia thibitari ya Mama Lucy Kibaki Level 5 guku Nairobi, munini wa mutongoria wa bururi William Ruto augite maundu ma Nairobi ni mekumurikwo makiria niguo andu mahote kuruta wira hatari mihinga.
Oho ningi arauga mari mihango-ini ya kuheana title kuri ene mburoti cia Nairobi.


text:
Kameme FmKameme Fm News
Mutongoria wa bururi Uhuru Kenyatta guukirira Raila ni gukaana miario iria atuhukire Kajiado
Mutongoria wa bururi Uhuru Kenyatta niokiriire mutongoria wa ngwataniro ya NASA Raila Odinga ni kiria augite ni gukana miario iria akoretwo agituhuka iigie kuhamurithia andu icigo-ini iria maikaraga. Akiaria ari kiharo-ini gia Kiriti mwena wa Mukurwe-ini kaunti-ini ya Nyeri mutongoria wa bururi augire muthenya wa ira hindi ya ndereti ya gukuruhania ahuraniri a giturwa kia u-president Raila niarakanire miario iria iriga gutuhuka ari kaunti-ini ya Kajiado.
Oho niakinyiriirie kuuga kiama kia Jubilee nikihaririirie gutigirira aciari nimehererio murigo wa kuriha bithi ya cukuru cia ciana ciao.


text:
Kameme FmKameme Fm News
Mundurume umwe gukaira andu a wendi mwega mamuteithie na ciringi 400,000 niguo arigitwo, Kariobangi South
Mundurume umwe wa ukuru wa miaka 46 kuuma ituura-ini ria Kariobangi South guuku Nairobi niahoete thirikari oro undu umwe na andu a wendi mwega mamukue thaa, na mamuteithiririe kuriha muigana wa ciringi 400,000 iria cirendeka niguo ahote kwamukira urigiti wa mugongo, uria wagiire thina thutha wa kuguthwo ni thitima riingiriro-ini ria nyumba nene ya kiama kia Jubilee guuku Nairobi ta uria mwandiki witu Mwaganu wa Gacara aratariria.


text:
Kameme FmKameme Fm News
Atwarithia a bodaboda Kiambu gucakaya kuhahithio ni muhuraniri umwe wa MCA
Magana ma atwarithia a bodaboda nimaratabanirie mururungano muthenya wa ira tauni-ini ya Kiambu, makimenereria mikana iria irerikana irutiirwo muikariri giti wao, niundu wa kwaga kunyita mbaru muhuraniri giturwa kia MCA na kiama kia Jubilee mwena ucio Anthony Ikonya. Atwarithia aya a boda maugite umwe wa atongoria ao niwe James Kamunya araikara na wagagu thutha wa kurutirwo mikana iyo.
Maugite ngucanio yao na muteti uyu ikoretwo ho kwa ihinda iraya na makoria kugie na wuigwithanio.
Igeria ria mwandiki witu Joe Nyaga kwamukira murugamo wa Ikonya ndunagia na umithio thutha wake gukorwo e thabari, onagutuika nierite mwandiki witu ati ndari mikana ona kana irumi ciothe arutite kuri atwarithia aya.


text:
Meru FmMeru Fm Business
Chiloba: Regista ya aringi kura iria igatumirwa ntariki 8 mweri wa 8 nia uma
Murungamiri munene wa kamiti ya ithuurano na mihaka IEBC Ezra Chiloba augite regista ino iria ina aringi kura million 19.6 nitukiritue weega na itina maitia ona anini ta buria antu bamwe bakuuga.
Chiloba augite regista ino nicabithitue ki ngathiti ya thirikari kenda akenya baumba kumitukira.
Chiloba atheretie mama nyuma ya rwangi rwa AFRICOG kuuga IEBC iriithi nambere na mibango yao itigutonyia agwatiri kana stake holders bonthe.


text:
Uthuthuria ugithiaga nambere iguru riigii ikuu cia ciana ikumi na igiri thibitari-ini wa atumia wa Pumwani, riu minister wa Ugima wa Mwiri Secily Kariuki ni athiitwo gugekinyia mbere ya kamitii ya senate iigii Ugima wa Mwiri niguo kuheana riboti nginyaniru ya kiria kirathire nambere.
Ihinda-ini oro riu, kiama kia mandagitari buriri-ini ni giukiriire ikinya ria ngavana Sonko kurugamia wira mandagitari 2 thibitari-ini uyu gikiuga murugamo uyu ni wa kiuteti na kuria mandagitari aya macokio wira kwaga uguo nimeguthagathaga mugomo.
Ngina wa Wandurwa ari na uhoro uyu makiria.


text:
Kameme FmKameme Fm News
Thirikari ya kaunti ya Nyandarua kunyitanira na bengi ya Thii gutheria tauni ya Olkalou
Thirikari ya kaunti ya Nyandarwa iri na unyitaniri na bengi ya Thii, world bank rungu rwa mubango wa Kenya Urban Support Programme, ni igukorwo igitheria tauni ya olkalou na makiria ma ciringi mirioni 135 omwaka.
Bengi ya thii igukorwo ikihe kaunti ino makiria ma ciringi mirioni 50, iria ikuheyanwo na makereka matatu.
Ndeto ino irekereirio ni ngavana wa kaunti iyo Francis Kimemia thutha wa gucemania na arugamiriri a bengi iyo tauni-ini ya Olkalou
Oho Kimemia augite unyitaniri wa thirikari ya kaunti ino na ministry ya waki wa manyumba, mena mubango wa gwaka makiria ma nyumba ngiri imwe iria cigukorwo igiikarwo ni aruti wira a thirikari


text:
Kameme FmKameme Fm News
Muciari umwe gukaira thibitari imwe ya mundu kiumbe thutha wa kurigita mwana wake no handu ha kuhona akiambiriria kubutha
Muciari umwe gukaira thibitari imwe ya mundu kiumbe thutha wa kurigita mwana wake no handu ha kuhona akiambiriria kubutha
Thutha wa Damaris Wanjiru kuuma ituura ria Cuuma Kinangop gukorwo agikaira thibitari imwe ya mundu kiumbe ya Elite Health Clinic tauni-ini ya Engineer imuteithiririe guthondekithia mwana wake, thutha wa mwana ucio guthecwo cindano ya nathutha mwambiririo wa mweri uyu no mwana ucio akigia na thina uria utumite mwiri wake wambiririe kubutha, riu ngavana wa kaunti ya Nyandarua Francis Kimemia niathanite kuhingwo gwa thibitari iyo na mwene guikio ngono.
Kuringana na nyina wa kahii kau Damaris Wanjiru, augite mwana wake anyitirwo ni thina wa kuhingana githuri, no amutwara thibitari iyo agithecwo cindano no ndaigana kuhona na riu akoretwo ena ruo ruingi.
Ngavana Kimemia augite ni undu wikieha kuona ndagitari agithondeka mwana na kumutiga na thina agacoka akarega guteithiriria mwana ucio kwamukira urigitani thibitari nene, akiuga ninginyagia mandagitari a muthemba ta ucio mahitanwo nao. Mwana ucio riu aramukira urigitani thibitari ya JM olkalou.


text:
NDŨMĨRĨRI YA THIGŨKŨŨ
Mũthomi mũgĩ Mũrata wakwa,
Rĩu ihinda-inĩ rĩrĩ rĩa gũkũngũĩra gũciarwo kwa Mũhonokia, nĩndakũgeithia na ngeithi nyingĩ cia gĩcĩcĩng’a, ndarũhia na ndũhiũ, ndakengeũka o gũkengeũka, ngiũgaga kena, kenera, na ũkenererũkie ũgĩkenera gĩkeno kĩa Muhonokia.
Angĩkorwo wĩ mwĩtĩkia wa Ũkiricitũ, kana wĩ mwĩtĩkia wa wĩtĩkio ũngĩ ndakũrongoreria gĩkeno, mũnyaka, na thayũ. Ũrotũnganaga na nyoni njega mwaka ũyũ ũũkĩte. Ũrothiaga ũtekũhĩngwo, ũroikara ngoro ĩtegũtuba, na thithi waku ũrokengaga nĩ kuona mawega na kũmũrĩkwo nĩ mĩrũri ya wega.
Ũrogithiĩ na mbere na gũthomaga rũrenda rũrũ. Ũkĩrĩrĩrie kũhoera rũrĩrĩ na bũrũri kũgĩe na thayũ, ũiguano, na gĩtiyo. Ũrohaga manja na makũmbĩ maku maiyũrĩrĩre. Mũro wakũ ũrothecaga kũriku nayo mbeũ yakũ ĩrotherema. Ng’ũndũ ciaku iroaga nyaige na igĩe ituamba cia mĩkengeria. Icegũ ciaku iroanagia ngoima cia kĩrige Ũhiu waku ũrotherema wanagie o tũgondu. Arĩa marĩ rũitho nawe-rĩ mata mao marohũa matanakũminja mĩnyĩrĩ. Nao mbarĩ ya nditikũ na magumĩ-rĩ, marotoma.
Gĩũkĩre mũrata wakwa ũkenyũke , ũthiĩ na mbere na kwĩyaka, kinya na ũkinyũkie mũnyaka ũrĩ mbere ya kahinga.
Ngai njega! Thayũ! Ũiguano! Ũrũmwe! Kena! Kenera! Kenerũrũka!


text:
Kameme FmKameme Fm News
Ciira wa mũira harĩ mĩtino ĩrĩ Muigai Ngengi kwambĩkwo
Kamicina wa gitaru gia gatagati Ann Ng’etich augite uthuthuria wa muira koko hari mitino iri uria ureita Muigai Ngengi niwambikitwo thutha wake gwikuirwo aheanire uira mutarukangu thutha wa kugwa kwa ndege mwena wa Naikuru undu umwe na uira thutha wa mutino muru wa barabara uria woragire ngavana wa gatatu wa Nyeri Dr.Wahome Gakuru.
Ngengi akiaria na ceceni imwe cia mohoro augire ari thutha wa ngari ya ngavana Gakuru ikiona mutino,undu uria wikirite njiriri amu niaheanite uira uingi mutino-ini wa ndege. Kinya umuthi uyu miri itatu hari andu atano aria makuire mutino-ini wa ndege ya Naikuru ndiri yoneka.


text:
Atongoria a Mt. Kenya kuuga ni Ruto thutha wa Uhuru
Ona ngucanio cia uria ukaiyukia giti kia mutongoria wa bururi githurano-ini kia mwaka wa 2022 igithiaga na mbere, athuri a Gikuyu nimaugite murugamo wao nigukanyita munini wa mutongoria wa bururi William Ruto mbaru makiuga niakinyaniirie ikiro cia gutongoria bururi uyu.
The post Atongoria a Mt. Kenya kuuga ni Ruto thutha wa Uhuru appeared first on Mediamax Network Limited....
Published By: k24tv. - Monday, 16 April, 2018
- Older News
- Raila Will Be President, Uhuru Prime Minister and Ruto Opposition Leader 2022, Get Used to the Line Up kenya-today (2 days ago) - By Edwin Nyarangi The ODM MP claimed that the Constitution would be changed to make President Uhuru Kenyatta Prime Minister when he leaves State house at the expiry of his...
- Ateti a Jubilee kuria atongoria kurongoreria maundu maria mari kiguni kwi wanjiku k24tv. (3 days ago) - Atongoria matiganite a kiama kia Jubilee nimaugite riandekithia ria gucenjia icunji imwe cia gatiba riahota kuhotomia mitaratara ya uthiii wanambere ya thirikari. Atongoria aya matongoretio ni munini wa mutongoria wa...
- Aini kugayukana iguru ria nuu wagiriirwo gugathii gugacemania na President thingira-ini wa iregi k24tv. (3 days ago) - Ngucanio niyakiriirie gatagati ka aini matiganite thutha wa mutongoria wa bururi Uhuru Kenyatta ari mathiko-ini ma Joseph Kamaru kumanyita ugeni thingira-ini wa iregi muthi wa jumaine ta uria urari wendi...
- Aikari a Kakamega gutungwo ni kimako thutha wa gukora andu matakurikanite maingirite thibitari na gwiteitheria kuo k24tv. (3 days ago) - Aikari a ituura ria Siyenga mwena wa Likuyani kaunti-ini ya Kakamega matungirwo ni kimako thutha wao gukora andu matari marakurikana wega maingirite thibitari-ini imwe na gwiteithiria kuo. Aikari a mwena...


text:
Riria riothe werorera kana wathikiriria Kameme Fm kana Kameme Tv, ndukaaga kuigua thauti yake, akihura thimu na ndari ategetura redio yake na Tv mitambo-ini ya Kameme Tv na Fm kuuma riria ciambiriirie.
John Munyiri uria uikaine na ritwa riake ria ucambiki ta Munyiri wa Mbarire niwe wari wa mbere kuhura thimu radio-ini na kuoywo kuri mwaka-ini wa 2002 ari ituura-ini ria Kabatini kaunti-ini ya Naikuru undu uria wari wa magegania makiria miaka-ini iyo kuona ati gutiri undu ta ucio wonekete ringi.
Na nikio tutacukitie ikinya ta ceceni ya mbere bururi-ini gukurehagira ng’ano cia macambiki me gatu a Kameme Tv na Kameme Fm o wa gatano thaa igiri cia hwai-ini na Njenga wa Wambui


text:
Kameme FmKameme Fm News
Agendi a guku bururi-ini na nanja wa bururi gwikinyia mwena wa Gicua-ini kwa wuingi
Magana maingi ma agendi a guku bururi-ini o hamwe na aria akuuma mabururi ma nanja ni mekinyitie kwa wuingi mwena wa Gicua-ini niguo gukunguira mambura ma thigukuu cia Christmas na Mwaka Mweru. Murugamiriri munene wa mukawa wa Travellers Beach Hotel Wafula Waswa, augite ni mamukirite agendi aingi a guku bururi-ini na nanja wa bururi na akagathiriria thayu uria urikuo guku bururi-ini.
Gukiri uguo nimendekithitie thabari cia mugithi wa SGR ciongererwo niguo gukuua muingi uria urerira gucera mwena wa Mombasa.Agendi a kuuma mabururi ma nanja ni maragathiriria bururi wa Kenya makiuga ni muthaka na wa riri.


text:
Kameme FmKameme Fm News
Angela Merkel gukindirwo ta mutongoria wa thirikari ya Jerumani itiina ria kana
Mutongoria wa Germany, Chancellor Angela Merkel niathuritwo gutuika mutongoria wa thirikari ya Jerumani itiina ria kana mieri itandatu kuuma bururi ucio watabania githurano.
Mbunge ya Jerumani niyo ikindirire Merkel thutha wa kumuikiria kura magana matatu ma mirongo itandatu na inya gatagati-ini ga kura magana mugwanja ma kenda.
Kiama gia Merkel, Christian Democrats kiaingirire ngtwanirio-ini na kiama gia Socila Democrats na gwitikira kurutithania wira hamwe.


text:
Kameme FmKameme Fm News
Kiama kia Wiper kuuga nikiranyita mbaru itanya ria gukehitithia Raila Odinga tariki 12
Kiama kia Wiper kiugite nikiranyita mbaru itanya ria gukehitithia Raila Odinga muthi wa thigukuu ya Jamhuri ta mutongoria wa igomano cia muingi. Kiama kiu ningi kirauga muthenya wa ruciu niguo gikarekereria mutaratara wa maundu maria makanika muthi ucio Raila akehitithio.
Ona kuhana oro uguo Wiper ndirabanga wega kana hihi Kalonzo Musyoka akehitithio ta munini wa Raila ari guku bururi-ini kana ari nja wa bururi.
Uhoro uyu ukite o riri kiama kia Amani National Congress kiria gitongoragio ni Musalia Mudavadi gikinyiriirie kuuga gitirakurana githurano kiria giatabanirio mweri-ini wa ikumi mwaka-ini uyu.


text:
Kameme FmKameme Fm News
Jubilee gũthitanga Raila Odinga igotini-inĩ rĩa Supreme nĩ kũnyarara itua rĩa gũcokerwo gwa gĩthurano
Kiama kia Jubilee nikiandikithirie ciira igoti-ini rikaru ria Supreme, guthitanga mutongoria wa NASA Raila Odinga niundu wa kunyarara watho wa igoti riu wa gucokerwo gwa githurano. Akihithuria itacukia riri mwandiki munene wa Jubilee Raphael Tuju erite andiki a mohoro ati matacukitie ikinya riu kuona Raila niathiite nambere gwikirira mihinga githurano kiria we etitie gicokerwo thiinii wa ciira wake.
Ihinda-ini o riu Jubilee niyagiire kiene ikinya ria muikariri giti wa kamiti ya ithurano Wafula Chebukati, ria kwenda guthinikiriria gutabanio kwa miario gatagati ka mutongoria wa bururi Uhuru Kenyatta na mung’etheri wake Raila Odinga.
Kungi nakuo murugamiriri wa atumia Nyeri Rahab Mukami nioritie mutongoria wa bururi ekire kirore ugaruruku watho-ini wa ithurano, niguo gwithema mihinga iria ithiite nambere kugathikwo ni NASA.


text:
Akenya nimacakaite kumana na riendekithia ria ministry ya kigina ria kuongerera thogora wa maguta ma tawa, beturu na ndithuru kwambiriria tariki imwe mweri wa kenda mwaka uyu.
Kuringana na andu aria maraniirie na Kameme Tv undu uyu ugukorwo ari igutha inene hari o tondu ona kwa ihinda riri ngarama ya muturire niyambatirite na gikiro kinene na mukenya wa kawaida nowe uguthii nambere na kuhinyiririka.
Kuringana na ministry ya kigina indo iria ciothe ciumanaga na maguta niikambiriria gutocwo igoti ria gicunji gia 16% kwambiriria tariki imwe mweri wa kenda.
Mwandiki witu Wanjiku wa Wanjiku niatuhaririirie riboti ino.


text:
Riri mbura nene ithiite nambere na kuura, minister wa maai Simon Chelugui nieraniire ministry yake nikurutithania wira na honge itiganite gutigirira akenya nimagia maai ma urimi na ma kunywa.
Augite utungata wa maai ni wabata hari gukinyaniria itugi 4 cia president na uguo nimekwinyitia muthiori hamwe na kunyitanira na thirikari cia matuura gukinyaniria kioneki giki.
Oho niaugite ministry yake ni ikurutithania wira kwa hakuhi na ministry ya maria maturigiciirie itemi-ini ria kugitiri ihumo cia maai riri bururi ukoretwo ugicakaya kuumana na utemi wa miti mititu-ini iitu.
Maina wa Mwangi na uhoro makiria.


text:
Kameme FmKameme Fm News
Nyina wa Women Rep Sabina Chege kuhurukio mwena wa Kinyona Murang’a
Makiri ma andu nimekinyitie kiharo-ini gia cukuru wa muthingi wa Kinyona mwena wa Kigumo kaunti-ini ya Murang’a, igongona-ini ria mathiko ma kuhurukia mutigairi Susan Wairimu Chege na uria ni nyina wa murugamiriri wa atumia kaunti-ini iyo ya Murang’a Sabina Wanjiru Chege. Susan Wairimu ahurukire tariki ithano mweri wa ikumi mwaka uyu kuumana na mutino muru wa barabara na uria watigire muthuri wake Chege Mutema akihonia nguraro njuru.
Akiaria hindi ya igongona riu mutongoria wa bururi Uhuru Kenyatta augire kioneki gia thirikari yake ni gutigirira gutiri mukenya ona umwe urihatiririkaga niundu wa kwaga marihi ma thibitari.Mwena-ini wake munini wa mutongoria wa bururi Williama Ruto niagathiriirie uuturo wa mutigairi akiuga niahotire kurera ciana nyingi na agitigirira niciakinyira cioneki ciacio.
Miario yake ni inyitirwo mbaru ni atongoria a ikiro ngurani aria onao megutumaga ndumiriri ya macakaya kuri nyumba na arata a mutigairi Susan Wairimu Chege.


text:
Kameme FmKameme Fm News
Fred Outa na Ruth Odinga kurekererio na bondi ya nuthu mirioni o mundu
Seneta wa kaunti ya Githumo Fred Outa na uria urari munini wa ngavana kaunti-ini iyo Ruth Odinga nimakinyirio igoti-ini umuthi na mathitangwo na mahitia mana ma kwagarara watho na ucogeri.
Eri acio mathitangirwo mathaa manini tu thutha wa mutongoria wa thitango cia muingi Keriako Tobiko gwathana maikio ngono niundu wa gutharikira maabitha a IEBC magithomithia turani.
Ona kuhana oro uguo nimakanire thitango na marekererio na bondi ya ciringi nuthu milioni o umwe wao.


text:
Thutha wa metha ya mohoro ya Kameme Tv gukurehera riboti igii kuura kwa Mercy Wagio Karanja uria ni wa ukuru wa miaka 12, kuuma mwena wa Thika Makongeni kaunti ya Kiambu uria urorite kwa ihinda ria kiumia kimwe, riu andu a nyumba ya mwana uyu mari na gikeno thutha wa mwana uyu kuonekana.
Sarah Kimani uria niwe nyina wa Mercy Wagio augite maramukirire riboti ino kuuma kuri mundu wa wendi mwega uria uronire wagio ahingiritwo ceceni-ini ya borithi ya Makongeni.
Mwandiki witu Wangu wa Wakanyi ena riboti ino makiria.


text:
Kameme FmKameme Fm News
Anini a ahuraniri iturwa cia u-president gutanywo kugia na ndereti ya imwe kwa imwe hwaini wa umuthi
Anini a ahuraniri iturwa cia u-president ciama-ini itiganite nimatanyitwo kugia na ndereti ya imwe kwa imwe hwaini wa umuthi, haria mekung’ethanira makiurio ciuria kuhitukira nyumba cia mohoro. Atabania a ndereti iyo maugite ndereti iyo igutabanio na matiina meri, haria itiina ria mbere aria maranyitwo mbaru ni gicunji gia thi wa 5 hari igana, mekwambiriria ndereti yao thaa ikumi na imwe na nuthu, nao aria maranyitwo mbaru na gicunji kia 5 guthii na iguru kuhitukira uthuthuria wa Ispsos na Infotrack mekung’ethanira kuuma thaa igiri nginyagia thaa ithatu na nuthu. Oho atabania aya makauga matingitikiria mundu ugutumwo kunyita itemi ndereti-ini iyo.
No ona kuhana ouguo Mubunge wa Kikuyu Kimani Icung’wa niwe utanyitwo karugamirira munini wa mutongoria William Ruto hindi ya ndereti ya aria maranyotera giturwa kia munini wa mutongoria wa bururi. Icungwa augite kuona Ruto egukorwo anyitaniire na mutongoria wa bururi kambe-ini ciao, we niehaririirie kurugama king’ang’a-ini gutetera Jubilee.


text:
Kameme FmKameme Fm News
Athii aria marahuthira ihaaro cia ndege cia Nairobi gucerithirio kuumana na guthuuka kwa riera
Athii aria marahuthira ihaaro cia ndege cia guku Nairobi umuthi, thabari ciao ciahota gucerithirio kuumana na guthuuka kwa riera, guku Nairobi. Ruhonge rwa ihaaro cia ndege bururi-ini Kenya Airports Authority rurauga kwiina kibii kiria kiaya gucungiriria ndege iria ciroomba ihaaro-ini cia JKIA na Wilson kugarurwo na kuumba kundu kungi. KAA niyuuritie athii maambe maaranirie na kambuni cia utungata wa thabari cia ndege, niguo kumenya kana thabari ciao nicigucererwo.


text:
Kameme FmKameme Fm News
Gikundi kia Nairobi business community kuuria Raila kurugamia mirurungano
Mutongoria wa NASA Raila Odinga niarakinyiriirire kuuga gutigakorwo na githurano muthenya wa Kana kiumia giki. Akiria kunti-ini ya Githii Raila augite matikuregeria murugamano wao wa kugomera githurano kiu, akiuga gitigakorwo kiri kiama na waragania kuringana na miario iria irekereirio ni muikaririri giti wa IEBC Wafula Chebukati na uria urari copmmissioner Roslyne Akombe.
Gukiri uguo nimaraugire mirurungano yao iracokereria muthenya wa umuthi. Nakio gikundi kiria kireita Nairobi Business community nikiuritie mutongoria wa NASA arugamie mirurungano ino kuona ikoretwo igicungiriria wanangi wa indo.


text:
Kameme FmKameme Fm News
Mumbunge James Gakuya kũũria atongoria a NASA matige wĩra
Mangavana,maseneta,ambunge na ma-MCA’s a mung’ethaniro nimoritio matige wiira angikorwo mutongoria wa NASA Raila Odinga ndegutia watho thutha wake kwanirira kuumbwo kwa National Resistance Movement.
Mumbunge wa Embakasi North James Mwangi Gakuya niaugire atongoria acio matingithii nambere kwamukira micaara kuuma gwi thirikari iria maugite matingimitiia.
Oho Gakuya niagathiriirie aikia a kura guku Nairobi thutha wao kwiyumiria kwa wuingi muthenya wa ira guikiria mutongoria wa bururi kura.


text:
Kameme FmKameme Fm News
Richard Onyonka kwigwatira uhotani wa giturwa kia umbunge gia Kitutu Chache ya muhuro
Richard Onyonka wa Ford Kenya niwe muhotani wa giturwa kia umbunge gia Kitutu Chache ya muhuro,hari githurano kana by election iri irekirwo muthenya wa ira.
Onyonka aiyukitie giturwa kiu thutha wa kwimathira kura ngiri ikumi na igana rimwe ria mirongo iri na igiri.Githurano giki kiracokerwo,thutha wa gutirio mweri-ini wa kanana,riri muhuraniri giturwa wa Jubilee Leonard Mwamba,akuire mutino-ini wa barabara gicigo-ini kia Nyakoe,agithii kambi-ini.


text:
Meru FmMeru Fm Business
Mwana wa miaka 11 gukua nyuma ya kugwa rujine rwa muuro nteere cia Kericho
Mwana wa miaka 11 nakuiririte rujine rwa muuro iturene ria Chebaon, kaunti ya Kericho. Nteto iriuga mwana uu arari amwe na aana bangi baria barathakanagiria muurone jwa Koroitik naria ruji ruraingire na kumumeria.
Mwiri jwa mwanake uyu ni urarutirwe rujini na kwirwa nyombani ya miiri cibitarine ya thirikari ya Kericho. Abisa wa borisi uria urungamirirte mantu ja mau niwe Stanley Mutai arombete aciari bamenyeere aana bao kagita karia bari mucie kenda maumiira ta mau mathira.


text:
Ni gikeno kuri muciari o wothe kuona mwana wake agithoma na kugacira muturire-ini amu kwiragwo ukuru uriaga unini, no maita maingi undu uyu niuregaga gukinyanira riria muciari aga uhoti wa kuhe mwana wake wendi na meririria ma ngoro yake maundu maingi nimeyumiragia muturire-ini wa mwana mamwe mari ma uguni kana gutharara.
Nyitanira na Wanjiku wa Wanjiku agikurehera thuguri ya waganu mwena wa Korogocho guku Nairobi kuria aritu a thi wa miaka ikumi na inana meyendagia kimwiri niguo mahote kuriha marihi manini maria mabataranagia thukuru niguo mahote gukinyaniria kiroto kia indi amwe ao muturire wao ugatharara.


text:
Kameme FmKameme Fm NewsKameme News
Muramati wa miti mutitu-ini wa Mt.Kenya kuuria thirikari itikirie ugethi wa miti mutitu-ini ucio
Muikariri giti wa aramati a miti mutitu-ini wa Mt.Kenya Kariuki Mugo, niathingatite thirikari gwitikiria atemi a miti aria mahetwo marua ni thirikari, kugetha miti mutitu-ini wa Mt Kenya niguo kuhotithia uhandi wa miti ingi.
Akiaria thutha wa guthurwo gutungata ta muikari giti wa kiama kiu itina ria keri, Kariuki augite nimehariirie guthii nambere kuramata mutitu ucio.


text:
Kameme FmKameme Fm News
Maobithaa a borithi guethana na karia nime
Maobithaa a b0rithi a Olkalou hamwe na maobithaa a borithi a Buru Buru,Nairobi, ni mambikite uthuthuria wa kimaramari kimwe kiria gikoretwo gikihenia onjoria thoko-ini ya Gikomba ni gikumahe mugunda Olkalou kaunti-ini ya Nyandarua.
Ahuri acio a biacara kuuma Gikomba na kaunti ya Murang’a marekinyitie tauni-ini ya Olkalou muthenya wa ira mahenetio ni mekuheo Title deeds cia mugunda wao na kuruta ciringi 1,400 omundu, no makinya tauni-ini ya Olkalou matinona uria uramahenetie moke maheo title.
Meritwo igongona riu rigwikirwo kiharo kia Nyayo Olkalou.
OCPD wa Nyandarua ya gatagati Wilson Kosgei augite ahuri acio a biacara ni kuhenio marahenetio na gutiri mugunda uraheanwo Olkalou. Koskei augite ni megwethana na kimaramari kiu kiria kiramahenagia na mugunda wene.


text:
”Gutiri mundu ukwirica guoko kwa watho hari mbaara ya kuhitana na aria othe maungumitie kigina kia muingi”.
Ndumiriri ino irekereirio ni mutongoria wa bururi Uhuru Kenyatta akiuga ari na mwihoko na honge iria ciihokeirwo gutongoria mbaara ino ya ungumania gutigirira mundu wothe ukunyitikana na mahitia niegutacukirio makinya marumu ma kiwatho.
Miario ino ya president yukite o riri mbaara ya ungumania inyitite thing’a bururi-ini kuria maabitha amwe anene thirikari-ini maikitio ngono na kuhingurirwo thitango ni gukuruhanio na ciiko cia ngukumio.
Na ta uria Mwaura wa Gunya aratutariria, president niathingatite atongoria kwaga kuingiria uteti mbaara-ini ino ya ungumania.


text:
Kameme FmKameme Fm News
Kaunti ya Nairobi gutabania urigiti wa mbere wa gwikira murwaru higo ingi ica ikuhi
Ngavana wa Nairobi,Mike Mbuvi Sonko ,ni aniriire ati kaunti ya Nairobi niyo igutabania urigiti wa mbere wa gwikira murwaru higo ingi,ica ikuhi.
Sonko arauga unyitaniri ucio uria ũkahanika thibitari-ini ya Mbagathi ni kiguni kuri bururi, na ni itacukia rikuguna arwaru aingi bururi-ini na mabururi turiganitie.
Sonko aaritie uguo akiruguria urigiti wa maitho, uria ucungagiririo makiria ni murimu wa cukari.
Ihinda-ini o riu Sonko ni oritie muingi ndugakue ngoro na arigitani a guku bururi-ini,kuumana na githagathago kia thibitari ya Kenyatta.


text:
Uria waruagira giti kia president mwaka wa 2017 Ekuru Aukot niambiririe kambiini ya kwendekithia gwikwo mogaruruku ma gatiba akiuga akenya nimakuithitio murigo munene ni gatiba iria turahuthira ihinda riri.
Aukot uria uria ni mutongoria wa kiama kia Third Aay Alliance niambirire kungania irore mirioni imwe niguo kuendekithia mogaruruku maya.
Nonakuhana uguo, ngavana wa Tharaka Nithi Muthomi Njuki niaugite mendikithia ta maya matiagiriire kuona nimekuhuthira mbeca nyingi cia muingi.
Kamau wa Githinji na uhoro makiria.


text:
Kameme FmKameme Fm News
Mbunge kwambiriria rutha rwa ciumia 3 umuthi
Muthenya umwe tu thutha wa bunge ya bururi gucokereria kuuma rutha, riu ningi nimeguthii rutha rungi rwa ciumia ithatu kwambiriria muthenya wa umuthi -Thurs-. Bunge irakinyanirie itacukia riri niguo atongoria a bunge iyo makorwo mamukira maritwa ma abunge a NASA aria megukorwo makiyukia utongoria wa bunge.
Uu ni thutha wa atongoria a ngwataniro ya NASA kwandikira spika wa bunge marua makienda maheo ihinda makorwo maiguwithaniria ni ambunge ariku mekuyukia iturwa itiganite bunge-ini. Mutongoria wa aingi bunge-ini Aden Duale augite mekuoya kahinda kau guthondeka mitaratara ya uria kigina kia ukuria wa icigo cia bunge gigukorwo gikirutithio wira na oho guteithiriria mawakiri a kiama kia jubilee cira-ini uria wambikitwo igoti-ini ria supreme.


text:
Kameme FmKameme Fm News
Mutumia na mwari aria mahurirwo rithathi guthikwo Suswa wardi-ini ya Waseges, Subukia
Mutumia wa ukuru wa miaka 26 na mwari wa ukuru wa miaka 5, aria mahurirwo rithathi 20 ni abithaa wa borithi kambi-ini ya Suswa mwena wa Subukia, nimarathikirwo igongona-ini riraari na ihooru mwena wa Suswa wardi-ini ya Waseges, Subukia.
Jane Njoki na Shantel Nyambura, makuire hau hau thutha wa kuhurwo rithathi 20 ni muthuriwe Cosmas Biwott, 24, mbere ya gwithara nginyagia mucii-ini kwao kaunti-ini ya Nandi.
Biwott ari rumande nginyagia kiumia giukite, kuria agakinyio igoti-ini na guthomerwo thitango.


text:
Mucemanio gatagati ka mutongoria wa bururi Uhuru Kenyatta na mutongoria wa mungethaniro Raila Odinga nyumba-ini ya Harambee hatiri nganja niuguteithiriria kuhorohia njatukano iria ciaumanire na githurano gia gucokerwo kia upresident mwaka muhituku.
No thabari ya gutigirira atongoria aya eri ni macemania ikoretwo igumiirwo ni mutukanio wa mwihoko, guikuanira na njukaniriro gatagati ka miahu yeri ya kiuteti.
Mwandiki witu Njoroge wa Kimani niaramurika thabari ino na uritu uria ukoretwo ho kumikinyaniria.


text:
Kameme FmKameme Fm News
Andu 2 gukua thutha wa kuguthwo ni mbathi gatagati ka mucii wa Nairobi utuku wa gukia umuthi
Andu 2 nimekiritwo mukonde gukua thutha wa kuguthwo ni mbathi ya gukua athii barabara-ini ya River road guku Nairobi utuku wa gukia umuthi. OCPD wa Central Robinson Thuku augite mbathi ya Latema Sacco iteire mwerekera muthiururuko-ini wa Old Nation na kugutha andu acio eri aria ni mundurume umwe na mutumia umwe. Thuku augite andu angi aria magurarire nimaguthukirio thibitari guthaitirwo riri birigiceni ya gwethana na ndereba wa mbathi iyo uria witharire igacirithitio.


text:
Kameme FmKameme Fm News
Mutumia umwe kuuma Gatundu South kuhoya kihoto githingatithio thutha wa ciana ciake 2 cia tuiritu kunyitwo kiahinya
Mutumia umwe Mary Wacuka kuuma ituura-ini ria Thorobea Nembu mwena wa Gatundu South ohamwe na amwe a aikari,marahoya kihoto githingatithio na ikinya ritacukio thutha wa ciana ciake 2 cia tuiritu gukorwo cinyititwo kiahinya ni mundu urakurikana wega no ndeto iyo ikahana ta irahithirirwo. Gukiri uguo nimahoete atongoria na thirikari kuingirira na kumateithiriria kihoto gia ciana icio kionekane.
Oho muciari uyu akauga niakoretwo akiagagio nikwagaga kwariria uhoro wa kuhahamwo kwa ciana ciake kimucii.


text:
Kameme FmKameme Fm NewsKameme News
Thirikari kũgathĩka mĩtaratara mĩkinyanĩru ya gũtigĩrĩra igeranio cia gĩbũrũri niciatabanio na njĩra bacĩrĩre
Oriri itigitie thii wa ciumia ithatu igeranio cia gibururi itabanio, thirikari ni igathikite mitaratara mikinyaniru ya gutigirira igeranio icio niciatabanio na njira baciriru. Minista wa githomo Amina Mohamed auga thiku icio itigarite aciari matigwitikirio gucerera ciana ciao mathukuru-ini ma boarding na gutiri murutwo ugwitikirio gukorwo na thimu tiga tu arutani aria mekurugamiriira igeranio icio.
Oho minista nianiriire ati arutwo aria meriga kugumirwo ni ngahiha miena ya Narok na Nakuru, nimeguika igeranio ciao onagutuika megwikira thukuru-ini ingi thengia ya iria meyandikithiirie.
Muikariri giti wa kanju ya igeranio prof George Makhoha, niarutiire mukaana kuri aciari aria maragura igeranio cia maheni akiuga kigeranio nikigitire uria kwagiriire.
Arutwo milion 1.7 nio maratanywo gugaikarira kigeranio gia KCPE nao makiria ma 600,000 magatanywo gugaikariira gia KCSE.


text:
Kameme FmKameme Fm News
Etikia othe na ahoi Ngai kuurio kuhoera thayu wa bururi
Etikia othe na ahoi Ngai nimoritio kuhoera thayu wa githurano kinene kia mweri ukite, na oho makorio gukaumira na njira nene gwithurira atongoria ao. Ritana riri riikitio ni mutumia wa munini wa mutongoria wa bururi Rachael Ruto, akiaria mahoya-ini ma bururi kiharo-ini kia Ihura mwena wa Murang’a. Ritana riake riahurwo njeki ni ngavana wa kaunti iyo Mwangi Wairia.
Atongoria angi megwikinyitie aria ni hamwe na Irungu Kang’ata, Alice Wahome na Wanjiru wa Chege, moria etikia gugathura President Uhuru Kenyatta itina ria keri ria wathani.


text:
Kameme FmKameme Fm News
CS Eugene Wamalwa kuuria Kalonzo,Mudavadi na Wetangula mateyanirie riendikithia ria kwenda giikaro na President Kenyatta
Minister wa utamburukia wa mahinya Eugene Wamalwa ni oritie atongoria Kalonzo Musyoka,Musalia Mudavadi na Moses Wetangula guteyaniria riendikithia ria kwenda giikaro na President Uhuru Kenyatta, na ithenya-ini riu manyite mbaru mutongoria wao ngwataniro-ini ya NASA Raila Odinga thi-ini wa ngirimiti yake ya wuigwithanio na mutongoria wa bururi.
Akiaria mwena wa Makurian gicigo-ini kia Laikipia North,Wamalwa augite hari bata manyite mbaru Raila kuona niwe mehokeire utongoria wa ngwataniro ya NASA, ta uria atongoria a Jubilee manyitite mbaru mutongoria wa bururi Uhuru Kenyatta.
Ihinda-ini oriu mumbunge Sarah Korere na mwandiki mutabariri ministry-ini ya utamburukia wa mahinya Hussein Dhadho ni matugiritie itua riri ria atongoria aya kunyitithania bururi.
Nake muikariri giti wa ruhonge rwa urumwe wa bururi Francis Ole Kaparo akihoya atongoria othe kuhunjia thayu na urumwe.


text:
Family ya abithaa umwe wa sacco ya ukuui wa muingi ya Foward mwena wa Kayole niyuritie thirikari ike mituku na guikia ngono aria moragire Evanson Kimani Mwangi.
Kurekuirwo ati Kimani oragirwo ni gikundi gikirire mukana kia mungiki kiria kiambiriirie kuriukia miri yakio stage ini cia ngari cia Kayole
Ritana ria family ino riukite o riri maabitha ikumi na umwe a sacco ino makinyirio igoti-ini ria Makandara magikuruhanio gucugira muingi
No ona kuri o uguo nimareganire na thitango ino na marekererio 50,000 o mundu mbeca bari bari.


text:
Kameme FmKameme Fm News
MCA’s ngurani kaunti-ini ya Embu kwendekithia mathukirwo kigina gia kumahotithia kugura ngari na nyumba
Ma MCA’s ngurani kaunti-ini ya Embu nimendekithitie mathukirwo kigina gia kumahotithia kugura ngari na nyumba niguo mahotage kuriunga icigo ngurani cia kaunti iyo. Mutongoria wa aria aingi mbunge-ini ya kaunti iyo Michael Njeru arauga ma MCA’s amwe nimakoretwo makiremwo gwikinyia ciikaro-ini cia mbunge niundu wa mihing’a iigie migendere. Ona kuhana oro uguo MCA wa Ruguru Ngandori Sammy Muturi augite ma MCA mabatie kwamba gwicurania uria mangihota gutungatira aikari a kaunti iyo na njira igwete ithenya-ini ria kwamba gukinyira uria mangihotithio kugura ngari na nyumba.


text:
Kameme FmKameme Fm News
Aria magathoga githurano gia gucokerwo gwikora haceke
Mutongoria wa bururi Uhuru Kenyatta niarutite mukana kuri mundu wothe ungigeria guthoga githurano kia u-president muthenya wa Aramithi kiumia giukite.
Agitongoria maambura ma mwaka uyu ma Mashujaa kiharo-ini kia Uhuru park guku Nairobi, president niaugire thirikari niigacirithitie ugitiri bururi mugima gutigirira mukenya woothe uria urenda gugaikia kura nieka uguo na njira ya thayu atekugio nuu kana nuu.
President niaugire thirikari ndigwitikiria bururi uyu ucoke haria wari mwaka-ini wa 2007/2008 na ati niikung’ethanira na aria othe mangikoruo na rithugunda ria gutobokia bururi uyu ugwati-ini.
President nioire mweke ucio kuuria muingi wa bururi ugetikira kumuikiria kura hindi ya githurano niguo arikie tabarira cia uthii wa nambere iria thirikari ya Jubilee yambiriirie.
Oho president nioririe muingi kuhoera bururi uyu na makiria muthenya wa Kiumia mahoya-ini ma kibururi maria aniriire.
Hindi ya mambura maya president niakuranire ahuraniri wiyathi na aria othe manyitite itemi hari kuhutia ngoro cia andu aria angi.
Mary Mokaya murutuo wa cukuru wa Moi girls guku Nairobi niakuraniruo ni ucamba na wirutire wake akigeria kuhonokia arutuo aria angi mutino-ini wa mwaki uria wonekire cukuru-ini ucio mieri iiri mihituku.
Mwena-ini wake munini wa president William Ruto niahinyiriirie bata wa gutia gatiba ya bururi na nikio president atiite uuge wa igoti ria supreme ria gucoka irebe-ini kiumia giukite.


text:
Utheru nikindu kia bata hari muturire wa mundu na ugima wake wa mwiri, kuramata giko kiria kiumanaga na micii itu makiria muno giko gia kioro ni kindu kibataraga kuramatwo na njira bacirire na ina kinyi.
No mwena wa Kimbo kaunti-ini ya Kiambu undu uyu ni mugeni kuri ene nyumba cia gukomborithia aria makoretwo makionereria giko gia kioro barabara-ini cia ituura riu kiria kigiite andu na kiagago o undu umwe na guthukangia maria maturigiciirie.
Wainaina wa Kiarie niacerete ituura-ini riri na gukuhaririria kigiriko kia aikari a Kimbo.


text:
Kameme FmKameme Fm News
Mundurume umwe kumundia mwaki nyumba ya aciari ake
Indo cia makiri ma mbeca niciraheire na ciratuika muhu thutha wa mundurume umwe kumundia mwaki nyumba ya aciari ake akihuthira mbeturu. Ona thengia wa giiko kiu kuhanika hakuhi na ceceni nini ya borithi ya Maili Kumi maabitha a borithi marerikana marakinyire thutha wa mathaa mana. Aciari a mwikuirwo ucio ni marahonokirio na nguraro na riu maraamukire urigitani thibitari-ini imwe mwena ucio.
Mwena-ini wake mubunge wa Bahati Kimani Ngunjiri uria ugwikinyitie mucii-ini ucio augite giiko giki kiumanite na uhuthiri wa dawa cia kulebia.


text:
Kameme FmKameme Fm News
Kigagayo kuri family imwe thutha wa maai ma giko kuonorerio mugunda-ini wao
Kigagayo nikigumiire muthuri umwe na family yake kuuma ituura ria Njabini Kinangop, thutha wa maai ma giko kana Sewage kuuma tauni ya Njabini kuonorerio gwake mugunda-ini. Njoroge wa Mbote augite mburoti nyingi tauni-ini ya Njabini itikoragwo na gwa gute giko, na mbura yaura cioro hamwe na mitaro ya maai ma giko, citagirira gwake mugunda.
Augite maai macio ma giko maramumomoreire kioro na kumucungiriria guthama nyumba yake, kuumana na muruki na ati onathengia ya gukaira ruhonge rwa ugima wa mwiri rwa Kinangop gutiri uteithio onete.Naguo muingi wa mwena ucio ukauga maai macio ma giiko ni ugwati ukirie kumacungiriria mirimu miuru, kuona macungiriro ma uhoro giiko kiu giitagirira ruui-ini rwa Sasumwa.


text:
Kameme FmKameme Fm News
Raila Odinga gũtongoria mũcemanio wa ambunge na maseneta a kĩama kĩa ODM ũmũthĩ
Ambunge na masenator a kiama kia ODM maragomana umuthi ari rita ria mbere kuuma githurano gitabanio kia mwaka muhetuku.
Mucemanio uyu ningi ukite thiku nini tu thutha wa mutongoria wa kiama kiu Raila Odinga kuunanira njung’wa na president na kuiguithania kurutithania wira mari hamwe.
Mucemanio ucio uria uratongorio ni Raila Odinga, niuratanya gukindira maria makinyanirie na president hindi ya mucemanio ucio.


text:
Mutumia wa mutongoria wa bururi ni aiyukitie kimwe kia itugi inya iria mutongoria wa bururi Uhuru Kenyatta atanyite kuhingiria akenya thiini wa ikereka riake riakeri ria utongoria.
Akiruguria mwerekera wa mutaratara wa Beyond Zero wa ihinda ria miaka itano yukite First Lady Margaret Kenyatta augite mamwe ma maundu maria arongoreirie gukinyaniria ni hamwe na kugacirithia utungata kuri atumia mbere na thutha wa kugia ciana oro undu umwe na gutigirira atumia aria magumiirwo ni murimu wa fistulae nimamukira urigiti.


text:
Kameme FmKameme Fm News
Ahunjia kwirutira guthii kuhunjiria ohwo njera-ini ya Kamiti
Muthenya wa umuthi ohwo njera-ini ya kamiti nimagiire na ageni a mwanya aria moete ikinya ria guthii kumahunjiria mena mwihoko nimekugarura miturire yao.
Muhunjia uria ni umwe wa kuhariria ndeto iyo Njega niaugite thutha ucio ohwo acio nimegutugwo na ndia.
Ihindaini oriu muhunjia ucio niaugire wiki ithatu iguka ohwo acio nimekubatithio na nyimbo ciao kurutithio na guthomithio makiria kiugo kia Ngai niguo makorwo magitaukwo makiria.


text:
Kameme FmKameme Fm NewsKameme News
Mutongoria wa aria aingi mbunge-ini ya Nyandarua kuuga kuhagurwo gwake gutiarumiriire watho
Mutongoria muhagure wa aria aingi mbunge-ini ya kaunti ya Nyandarua Kamau Gathungu, augite gitumi kinene giake kwaga kwiheyeria giti-ini ona thutha wa MCAs aria aingi kumuhagura, ni kuona njira iria ciahuthiriruo kumweheria itiarumiriire watho.
Gathungu noaugite mahitia maria arekuirwo ta kwaga kurugamiriria thirikari na kumitetera mbunge-ini, kwaga kwaririria ngavana Kimemia, na gwitikiria ndereti ya kuhura mutongoria wa bururi Uhuru Kenyatta ati niahenirie muingi wa Nyandarua na ciiraniro itakinyanagira, akiuga mahitia macio mothe ni mamaheni na akoretwo akiruta wira wake na wigiririki
Gathungu noaugite mbaara yake na MCAs iracogerwo ni ruhonge rwa wathani na minista akiuga kwina uhoteteku MCAs ni mbeca maraheo niguo ma mweherie giti-ini kuona niakoretwo akihurana na ungumania na kunyita mbaru ndereti ya kubuta maminista eri wira magikuirwo ciiko cia ngukumio. Gathungu aritie uu oriri ciikaro cia mbunge ciratiririo nginyagia hindi itoikaine. Spika wa mbunge ino Ndegwa Wahome agitanyuo kuheyana mwerekera mweru wa mbunge muthenya wa umuthi


text:
Mutongoria wa bururi Uhuru Kenyatta niatongoririe akenya gutuma ndumiriri cia macakaya kuri nyumba na arata a muini urari ngumo Joseph Kamaru wa Wanjiru na uria uroikaine ta ‘Kanya ka Ndeto’.
Kamaru arahurukire utuku wa ira thibitari-ini ya MP Shah kuria aramukagira urigiti thutha wa ndwari ya ihinda.
Kamaru ahuruka ari na ukuru wa miaka 79 na uria urari gitugi kia mwanya hari wuini makiria na ruthiomi rwa gikuyu.
Kamaru ainite makiria ma nyimbo 2,000 iria ngumo yacio itathiraga.
Wangui wa Muiruri ari na riboti ino makiria.


text:
Kameme FmKameme Fm News
Ekuirwo a ngukumio ya NYS kurekererio na bondi
Ekuirwo a ngukumio ya mabirioni ma mbeca ruhonge-ini rwa mbeu njithi rwa NYS riu no mahumuke thutha wa igoti kumarekereria na bondi. Ekuirwo acio aria ni hamwe na uria urari mwandiki mukaru ministryini ya mbeu njithi Lilian Omollo na uria urari murugamiriri munene wa NYS Richard Ndubai marekererio na bondi ya shilingi million 5 omundu, kana beca bari bari million 2. Mucirithania Hedwig Ong’udi ningi niamagathikira mawatho maruru na amatha matige pass port ciao igoti-ini na mekinyagie wabici cia DCI rita rimwe okiumia. Ekuirwo acio 41 matuiire rumande kuuma mweri-ini wa gatano.


text:
Kameme FmKameme Fm News
Raila Odinga gwĩkinyia mũcemanio-inĩ wa atongoria a NASA mũgaru na mũhuhu wa kwĩrĩkana atĩ ndegwĩkinyia
Mugaru na uria gwikwirikanite hau kabere ati mutongoria wa mungethaniro Raila Odinga ndegwikinyia mucemanio-ini wa atongoria a NASA mwena wa Athi River, Raila niarikitie gwikinyia mucemanio-ini ucio.
Aria angi mari mucemanio-ini ucio ni mutongoria wa Wiper Kalonzo Musyoka, wa ANC Musalia Mudavadi wa Ford Kenya Moses Wetangula gatagati-ini ka angi.
Mamwe ma maundu maria matanyitwo kwariria ni uria Raila maiguguithanirie na mutongoria wa bururi Uhuru kenyatta hindi ya mucemanio wao kiumia kihituku.


text:
Kameme FmKameme Fm News
Andu 6 gukua mutino-ini wa irima ria kioro Gicuwa-ini
Muigana wa andu aria mekiritwo mukonde gukua mutino-ini wa irima ria kioro riria nguniko yario irahobokanire mwena wa gicuwa-ini, ni andu atandatu indi ti anana ta uria kurerikanite hau kabere.
Mutino ucio urahanikire itura-ini ria Kangunjo mwena wa Mshomoroni Mombasa, hindi iria andu acio mareroragira igongona rimwe ria uhiki.
Hamwe na aria mikiritwo mukonde gukua ni muiriitu wa miaka 20
Kamanda wa borithi kaunti-ini iyo Johnstone Ipara augite nimatumite maabitha guthurima ukinyaniru wa marima macio ma giiko gia kioro niguo gwithema na mitino ya muthemba ucio.


text:
Kameme FmKameme Fm News
Aikari a ituura ria Gikeu mwena wa Othaya guteta ni kiara kia giko kiria gikoretwo gi kihumo kia mirimu
Aikari a ituura ria Gikeu mwena wa Karima, Othaya nimatetete ni kiara kia giko kiria maugite gikoretwo gi kihumo kia mirimu ngurani.
Makiaria mari ituura-ini ria Gikeu marigiciirio ni kiara giki maugite makoretwo na ihera kumana na kurwara mirimu miuru ya giiko hamwe na kurira ciana ciao kwona ona kuri cioyaga mibira iria yonanagwo nayo kimwiri na kwambia kuhuha meciritie ni balloons uhoro uria niugwati wa ugima wao wa mwiri.
Ningi aikari aya maugite manandikira NEMA marua makuria guthamio gwa kiara giki indi mahoya mao makaringa ihiga.
Nakumana na ndeto ino aikari aya magagiikia ihoya ria guthamio gwa kiara giki.


text:
Kameme FmKameme Fm News
Arwaru thibitari-ini nene ya Nyeri gucakaya makiuga andu marathondekwo na kimenyano thibitari-ini iyo
Arwaru thibitari-ini nene ya Nyeri nomathiite na mbere gucakaya, kuumana na motungata mahotomu ma urigitani. Makiaria na andiki amohoro thibitari-ini ino, arwaru aya maugite andu marathondekwo na njira ya kimenyano makiingiriira murango wa thutha.
Ningi arwaru aya magateta ati ciana nini iratukanio hamwe na andu agima ward-ini imwe undu uria ungicungiriria ciana nini kugwatio mirimu.
Oho ningi makauga mararihio marihi ma iguru magiteta ona gutiri dawa.
Mwena-ini wake minister wa ugima wa mwiri Rachel Kamau augite gutirari na thitima na uguo kuracungiriria arwaru kwaga kurigitwo, arwaru aya makiurania thibitari nene uguo ingiaga generator atia.


text:
Bururi wa Misri niuhoete kunyitwo mbaru ni kenya hari kuyiukia utongoria wa kiama kia urumwe wa mabururi ma gitaru kia Africa thutha wa ikereka ria bururi wa Rwanda gukinya muthia mwaka twerekeire..
Hari ndumiriri yake kuri mutongoria wa bururi Uhuru Kenyatta iria ineanirwo ni minista wa maundu ma nja wa bururi wa Misri Sameh Shoukry president wa Misri Fattah El-sisi niahinyiriirie ati niakurimira wega uiguano wa mabururi ma gitaru kia Africa angikorwo bururi wake niukaheo kanya ka muikariri giti wa AU


text:
Uria wari mumbunge wa Gatundu North Kigo Njenga riu niehitithitio ta minista wa wonjoria na ugendi kaunti-ini ya Kiambu.
Kigo uria urari mumbunge wa gicigo kiu 2013 -2017 arehitithirio hamwe na uria wahuranagira giturwa kia senate kaunti-ini ino Juliet Kimemia uria ugutongoria ruhonge rwa ugima wa mwiri.
Akiaria hindi ya mambura ma kwihitithia aya eeri ngavana wa Kiambu Ferdinard Waititu niararutiire aya eeri mukaana wa kuingirania na uteti na handu-ini hao matungatire muingi wa Kiambu.
Mwena-ini wao aya eeri nimareraniire gutungatira muingi na njira igwete.


text:
Meru FmMeru Fm Business
NCIC kwambiriria gucokaniria antu amwe nyuma ya ithurano bithiru kureta rumena na mpathu gati gati ga akenya
Kamiti ya kureta ngwataniro guku Kenya NCIC niyambiritie mutaratara jwa gucokaniria antu amwe nyuma ya siasa cia ithurano bithiru kureta rumena na mpathu gati gati ga akenya.
Jau ni kuringana na umwe wa akiama ba kamiti iu Prof. Kitili Naitule uria ugite jau akiaria ari nteere cia Busia. Nkuruki Naituli augite kinya kethirwa Kenya nigwati nkucanio inyingi cia gi-siasa nibakwirigira wendo na ngwataniro iria akenya batwirie igacokeera rua.


text:
Kameme FmKameme Fm News
Abithaa ũmwe wa borithi gũtanywo gũkinyio igoti-inĩ rũciũ na thitango ya kũiya mũcinga
Abithaa umwe wa borithi niatanyitwo gukinyio igoti-ini muthenya wa ruciu agumiirwo ni thitango ya kuiya mucinga wa murunawe, na kugeria kuwendia itura-ini ria Kawangware guku Nairobi.
Abithaa ucio wa mbutu ya urangiri wa President kambi-ini ya GSU ya Ruiru, arerikana aranengerete mundu ungi mucinga ucio muthemba wa pistol uria aramwathite endie ciringi ngiri igana rimwe. Riboti makiria ikauga utuiria niwambikitwo gukurana kana mutugo wa muthemba ucio niukoretwo ugithii nambere ruhonge-ini rwa ugitiri.


text:
Mieke imwe ndionekaga oro uguo, nariria muthenya waku wakinya ni wega ukahuthira mweke ucio guika undu utakariganira.
Uu niguo Celina Muthoni na uria ni Mwari wa Nyina na mutigairi Joseph Kamaru arahuthirire mweke wake thutha wa kugia na kanya ga kugeithania, kuhimbaniria na gukenanira na mutongoria wa bururi Uhuru Kenyatta muthenya wa ira hindi ya igongona ria mathiko ma Kamaru.
Mwandiki witu Ngina wa Wandurwa ni araniirie na Celina uria uratuhithuriria ati ndugu yao na mutongoria wa bururi yambiriirie miaka miingi mihituku.


text:
Kameme FmKameme Fm News
LT general Samuel Thuita kuuga niehariirie kurutithania wira na thirikari ya China
LT general Samuel Thuita kuuga niehariirie kurutithania wira na thirikari ya China
Uria wamuritwo kuiyukia giturwa kia barothi wa bururi wa Israel LT general Samuel Thuita, niaugite ati niehariirie kurutithania wira na thirikari ya bururi ucio hari gukuria thiritu na utonga wa bururi wa Kenya.
Hindi ya kugerekwo gabiru ni kamiti ya mbunge, Thuita auga niekuruta wira na kiyo hari kunyita ugeni tabarira cia uiguithania iria makiria ingiguna utugi inya cia ukuria, kwandandura thoko cia wendia wa indo ngurani kuuma Kenya kuri bururi-ini wa Israel na ningi guthagathaga mieke ya mathomo kuri mbeu njithi bururi-ini ucio niguo kuguna utonga wa bururi wa Kenya.


text:
Munini wa President William Ruto niokiriire mutongoria wa mung’ethaniro Raila Odinga akiuga arahuthira ngeithi ciake na mutongoria wa bururi Uhuru Kenyatta gwetha kanya ka uria ekuharagania kiama kia Jubilee na njira ya kunyagia ndeto cia muhuhu na propaganda.
Gukiri ugwo ruto niarutiire mwena wa mung’ethaniro mukana akiuga ndekumahe kanya ga kuharagania kioneki giake kiama-ini kia Jubilee tauria mamuingatithirie riria ari murumiriri wa kiama kia ODM. Atongoria aria mekumumagaritie kuuma gicua-ini makimuhurira ndebe gukarirukia bendera ya upresident mwaka-ini wa 2022.


text:
Kiama kia Wiper nikianiriire gutiganiria mwena wa mung’ethaniro bururi-ini na kunyitanira na thirikari ya President Uhuru Kenyatta niguo kumuhotithia gukinyaniria cioneki ciake cia uthii wa nambere kuri bururi. Ndumiriri ino yukite thutha wa mucemanio wa kanju nene ya Wiper kuria yuritie ambunge ao kwaga gukorwo mari muhinga hari mihango ya thirikari mbunge-ini.
Na ta uria mwandiki witu Mwaura wa Gunya aratutariria, undu uyu ukite kuhura njeki mieke ya President kunyitithania bururi wi wothe thutha wa ngirimiti yake na Raila Odinga, undu ugukorwo uri kiguni kinene hari gukinyaniria itugi ciake inya cia uthii wa nambere.


text:
Ngwataniro ya COTU kuregana na ikinya ria thirikari ria kweheria umwe wao thi-ini wa mbondi ya NSSF
Ngwataniro ya aruti a wira ya COTU niititirithitie ati ndigwitikira ikinya ria thirikari ria kweheria umwe wao thi-ini wa mbondi ya kigina kia ukuru-ini kia NSSF. Kuringana na munini wa mwandiki wa ngwataniro iyo Earnest Nandome thirikari iratacukia ikinya riu kuhitukira mogaruruku matiganite ma kiwatho maria marathie nambere thi-ini wa mbunge ya kibururi. Oho nimaugite …
The post Ngwataniro ya COTU kuregana na ikinya ria thirikari ria kweheria umwe wao thi-ini wa mbondi ya NSSF appeared first on Mediamax Network Limited....
Published By: k24tv. - Tuesday, 12 June
- Older News
- Atumia kaunti-ini ya Nyandarua guteta thutha wa umwe wao kugurario ni MCA k24tv. (Yesterday) - Atumia kuuma kaunti ya Nyandarua nimamenereirie gutharikirwo kwa muruti wira wa mbunge ya kaunti iyo kuria aratigirwo akihonia nguraro cia moko hindi ya githagathago kia ma MCA mbunge-ini iyo. Matongoretio...
- Thirikari kwambika mihang’o ya kuriukia macini cia kuumithia irio cia mbegu k24tv. (Yesterday) - Thirikari niyambikite mihang’o ya kuriukia macini cia kumithia irio cia mbegu kinyagia gikiro kia ugunyu kiria kiagiriire guothe bururi-ini. Ndeto ino itamburukitio ni Eng David Njogu kuuma ministry-ini ya urimi...


text:
Thirikari ndikuhe kanya onjoria eyendi kuhinyiriria muingi na njira ya kwongerera thogora wa indo na motungata matiganite makigiritania na kwongererwo kwa igooti ria maguta na gicunji kia 8%.
Uyu ni murugamo wa munini wa president William Ruto ari mwena wa Narok kuria arutiire ngaari cia ukuui wa muingi mukaana wa gutunywo marua wona mongerera marihi ma ngaari.
Miario ota ino ikirekererio ni minister wa urimi Mwangi Kiunjuri uria uritie akenya kunyitirira president kuona mworoto wake nikugaciria utonga wa bururi uyu.


text:
Kameme FmKameme Fm News
Mumbunge wa Kipipiri Amos Kimunya gukirira minista wa ugitiri Dr Fred Matiang’i
Mumbunge wa Kipipiri Amos Kimunya niokiriire minister wa ugitiri wa bururi Dr Fred Matiang’i niundu wa kuruta ndumiriri igii ati cukari wina thumu, akiuga undu ucio wari uhagure wonjoria wa bururi. Akiaria ari mwena wa Mombasa Kimunya ni oritie atongoria a kiuteti ohamwe na atongoria a githirikari mehuge kuruta ndumiriri cia kuhahura muingi iria augite nocithingithie muthingi wa wonjoria wa wa bururi.


text:
Gikundi kimwe kia mathikuota a mugunda uria ukoretwo na ngucanio wa Mwea nimarurunganire umuthi makimenereria thirikari niundu wa kwaga kuhika mihango ya kumahe tittle deeds ona thengia ya gukorwo maikarite mugunda-ini uyu kwa ihinda iraya.
Makiaria na andiki a mohoro, muingi uyu ugite maraikara na hahu ya kuhamurithio mugunda-ini uyu kuona gukoretwo na andu marahenania maumite ministry-ini ya migunda na kumoria mehariirie guthama.
Mugunda uyu ukoretwo na ngucanio kwa ihinda iraya ndeto iria yatumire minister wa migunda Farida Karoney na murunawe wa ugitiri wa thiini Fred Matiang’i kuingirira.
Nungari wa Kamau ena uhoro makiria.


text:
Kameme FmKameme Fm News
Mundurume uria uheanite uira maita 2 wa mitino ya barabara nieguthuthurio
Inspector General wa borithi Joseph Boinnet ni augite ati ruhonge rwa borithi ni rwambikite uthuthuria niguo kumenya kana mundurume uria uronekana akiheana uira wa mutino wa bararaba kuuria ngavana wa Nyeri Wahome Gakuru arakwiriire.
Akiaria na andiki a mohoro tauni-ini ya Mombasa Inspector General wa borithi Joseph Boinnet augite ni megutuiiria kana mundu ucio ni obithaa wa borithi ta uria andu amwe marekuira.


text:
Kameme FmKameme Fm News
Martha Karua gukumithia miario ya mangavana ya kuuga gutiri ngavana ubatii guikio ngono ari wathani-ini agikuruhanio na ungumania
Mutongoria wa kiama kia NARC Kenya Martha Wangari Karua ni okiriire miario ya kanju ya mangavana ya kuuga gutiri ngavana ubatii guikio ngono ari wathani-ini agikuruhanio na ciiko cia ngukumio.
Akiaria hindi ya kigomano gia atari a mathabu ICPAK kiria kirathii nambere mwena wa Mombasa, Karua augite gutiri ngavana kana muteti oo wothe uri iguru ria watho.
Oho niagathiriirie mutongoria wa bururi Uhuru Kenyatta niundu wa makinya maria akoretwo agitacukia ma kuhurana na ngukumio.
Karua ningi niagathiriirie wabici ya mutongoria wa thitango cia muingi niundu wa kwiranira ni ikuhukia kaimana ciiko cia ngukumio.
Ihinda-ini oro riu Karua niendekithitie uthuthuria mbara nginyo utabanio niguo gukurana kana cukari uria akenya makoretwo makihuthira niukinyaniirie ikiro.